title: Luiz Razia

text: Razia testasi GP2-autoa Jerezissä vuonna 2006 ja uudestaan Paul Ricardin radalla 2008. Samana vuonna hän ajoi Aasian GP2-sarjassa Ardenilla ja voitti sarjan päätöskilpailun. Kaudella 2009 Razia kilpaili Fisichella Motor Sportin tiimissä ja hän voitti Italian sprinttikilpailussa. Kaudella 2010 Razia kilpaili Rapax-tallissa ja oli samalla Virgin-tallin testikuljettajana. Kausi lähti hyvin liikkeelle Razian ajettua kuudessa peräkkäisessä kilpailussa pisteille. Putki katkesi hänen keskeytettyä molemmissa Valencian kilpailuissa. Kauden päättävässä Abu Dhabin kilpailussa Razia ajoi toiseksi varmistaen tallimestaruuden Rapaxille. Kaudella 2011 Razia kilpaili uudessa Team Air Asia -tiimissä, jossa hän saavutti yhden paalupaikan, yhden palkintokorokesijan ja keräten 19 pistettä. Hän sijoittui kokonaispisteissä sarjan 12:ksi.


title: Luiz Razia

text: Razia jatkoi vuonna 2012 GP2-sarjassa Arden-tallissa. Hän ajoi uransa toiseen GP2-voittoon avausviikonlopun ensimmäisessä kilpailussa. Razia otti kauden kolmannen voittonsa Valencian sprinttikisassa ohittamalla viimeisellä kierroksella kaksi kuljettajaa. Hän voitti tämän lisäksi vielä Barcelonan ja Silverstonen sprinttikilpailut. Razia sijoittui lopulta loppupisteissä toiseksi.


title: Luiz Razia

text: Vuonna 2011 Razia toimi Formula 1:ssä Team Lotuksen testi- ja varakuljettajana. Hän pääsi ajamaan Kiinan ja Brasilian perjantain vapaissa harjoituksissa toista Team Lotuksen autoa. Vuonna 2012 Razia testasi Abu Dhabin nuorten kuljettajien testeissä Toro Rosson F1-autoa.


title: Luiz Razia

text: Razia sai tallipaikan Marussian F1-tallista kaudeksi 2013. Hän korvasi Timo Glockin ennen kauden alkua, joka ei pystynyt tuomaan tallille riittävää rahoitusta. Lopulta myös Razia ajautui maksuvaikeuksiin kun hän ei maksanut tallille lupaamiaan sponsorirahoja ja menetti paikkansa Jules Bianchille.


title: Luiz Razia

text: Jäätyään ilman F1-paikkaa Razia kilpaili International GT Open -sarjassa.


title: Luiz Razia

text: Vuonna 2014 Razia kilpaili Indy Lights -sarjassa Amerikassa.


title: Jorma Rikala

text:
Jorma Rikala (s. 24. elokuuta 1937 Hämeenlinna) on suomalainen entinen jääkiekkoilija ja valmentaja.
Rikala edusti SM-sarjassa Tarmoa (1956–1959), HJK:ta (1959–1966) ja HIFK:ta (1966–1974). Hän voitti HIFK:ssa Suomen mestaruuden vuosina 1969, 1970 ja 1974, SM-hopeaa 1973 sekä SM-pronssia vuosina 1958, 1971 ja 1972. Rikalan pelaajaura päättyi kevään 1974 SM-kultaan.
Vuonna 1961 Rikala edusti Suomea MM-kilpailuissa.
Rikalasta tuli HIFK:n päävalmentaja kaudella 1979–1980. Hän johdatti joukkueen Suomen mestariksi keväällä 1980 ja hänet palkittiin kauden parhaalle valmentajalle annettavalla Kalevi Numminen -palkinnolla. Rikala valmensi HIFK:ta seuraavankin kauden. Vuonna 1982 hän palasi joukkueen peräsimeen vuoden tauon jälkeen ja valmensi HIFK:n Suomen mestariksi myös keväällä 1983.
Rikala on toiminut myös Helsingin yhtenäiskoulun liikunnanopettajana.


title: Overlord (vuoden 2007 videopeli)

text: Overlord on Triumph Studiosin kehittämä ja Codemastersin julkaisema toimintaseikkailupeli. Peli julkaistiin kesäkuussa 2007 Microsoft Windowsille ja Xbox 360:lle sekä seuraavana vuonna PlayStation 3:lle. PlayStation 3 -versio sisältää alkuperäisen pelin, ladattavan sisällön ja "" -lisäosan. "Raising Hell" sisältää uusia moninpelikarttoja ja mahdollistaa jaetun kuvaruudun yhteistyötilassa.


title: Overlord (vuoden 2007 videopeli)

text: Pelin kehittäminen alkoi vuonna 2006 ja sen kehittämisestä ilmoitettiin saman vuoden E3-messuilla.


title: Overlord (vuoden 2007 videopeli)

text: Pelin jatko-osa "Overlord II" julkaistiin vuonna 2009. "Overlordille" julkaistiin myös Wiille spin-off-versio "" ja Nintendo DS -peli "".


title: Overlord (vuoden 2007 videopeli)

text: "Overlord" on sijoitettu nimettömään fantasiamaailmaan, jossa pelaaja ottaa ylösnoussen soturin, Overlordin, rooliin. Overlord johtaa pikkupaholaisten kaltaisten minion-olentojen laumoja. Pelaajan täytyy voittaa seitsemän korruptoitunutta valassa olevaa sankaria, jotta hän saisi takaisin entisen overlordin hallissa olleet maat ja vahvistaisi näin hänen herruuttaan asukkaille. Peli sisältää asukkaiden korruptio-ominaisuuden, muistuttaen "Fable"-pelejä. Tietyt toimet ja valinnat vaikuttavat eri näkökohtiin tarinassa ja pelaamisessa. Vaikka Overlordia kontrolloidaan kolmannen persoonan näkökulmasta, niin minionien ohjaus on kuin reaaliaikaisesta strategiapelistä ja päivitykset kuin roolipeleistä. Peli käyttää myös paljon mustaa huumoria ja on useissa tilanteissa satiirinen sekä parodioi perinteisen fantasian ympäristöä ja juonta.


title: Badwater

text: Badwater on Kuolemanlaaksossa Death Valleyn kansallispuistossa Inyon piirikunnassa Kaliforniassa sijaitseva sisäinen valuma-alue. Alue sijaitsee 86 metriä merenpinnan alapuolella ja se on Pohjois-Amerikan matalin kohta. Yhdysvaltain korkein vuori Alaskan ulkopuolella, 4 421 metriä korkea Mount Whitney sijaitsee 122 kilometriä Badwaterista länteen.


title: Badwater

text: Alue koostuu pienestä aavikkojärvestä, johon vesi virtaa alueella sijaitsevista lähteistä. Järven vesi on hyvin suolapitoista mikä tekee siitä juomakelvottoman. Alueen nimi "Badwater" tulee järven "huonosta vedestä". Järvessä elää vesihyönteisiä.


title: Badwater

text: Järven vieressä vuoroittain tapahtuva jäätyminen ja sulaminen sekä haihtuminen aiheuttavat suolan kiteytymisen kuusikulmaisiin hunajakennoa muistuttaviin muotoihin.


title: Badwater

text: Suolatasangot ovat vaarallisia, sillä niiden alapuolella sijaitsee upottava mutakerros. Tämän takia alueen matalinta paikkaa ei ole merkitty kyltillä vaan merkki sijaitsee järven luona.


title: King Booker's Court

text: King Booker's Court (suom. King Bookerin hovi) oli "heel"-ryhmä World Wrestling Entertainment:in SmackDown! brändissä. Se muodostui, kun Booker T voitti King of the Ringin vuonna 2006. Voitettuaan King of the Ringin hän alkoi kutsua itseään nimellä "King Booker". Myös Bookerin vaimo vaihtoi nimään kuninkaallisemmaksi; "Queen Sharmelliksi". Myöhemmin William Regal (myöhemmin dubattiin "Sir William Regaliksi") ja Finlay (myöhemmin dubattiin "Sir Finlayksi") liittyivät King Bookerin hoviin. Marraskuussa 2006 hovi hajosi, mutta se teki paluun joulukuussa ilman Regalia.


title: King Booker's Court

text: Ennen Booker T:n tulemista "King Bookeriksi", hän joskus värväsi Finlayn tekemään "likaisia töitä" hänelle.


title: King Booker's Court

text: King Bookerin Hovi perustettiin epävirallisesti 26. toukokuuta SmackDown!:ssa, kun King Bookerilla oli kruunus seremonia, missä hän juhlisti voittoaan Bobby Lashleya vastaan King of the Ring finaalissa Judgment Day:ssa. Seremoniaa johti William Regal, joka esitti "town crieria" ja huuteli toistuvasti "All hail King Booker!", kun Booker oli kävelemässä kehään. Sharmellista tuli King Bookern kuningatar ja Finlay/Sir Finlay littyi hoviin auttaakseen Bookeria Lashley feudissa.


title: King Booker's Court

text: King Booker pian lopetti feudinsa Lashleya vastaan hävittyyän steel cage matsissa, joka käytiin United States Mestaruudesta. Hänestä tuli 1. haastaja Rey Mysterion World Heavyweight Mestaruuteen voitettuaan battle royal matsi. 11. heinäkuuta, 2006 Finlay voitti Lashleyn United States mestaruuden.


title: King Booker's Court

text: The Great American Bash PPV:ssä King Bookerista tuli uusi World heavyweight mestari voitettuaan Mysterion Chavo Guerreron avulla, joka kääntyi heeliksi. The Great American Bashissa nähtiin myös Finlayn ja Regalin välinen matsi U.S. Mestaruudesta, jonka Finlay voitti Little Bastardin avustuksella. SummerSlam:ssa King Booker hävisi Batistalle diskauksella ja säilytti mestaruutensa. 25. elokuuta SmackDown!ssa King Booker löi Regalin ja Finlayn ritareiksi, joita sitten tuli "Sir" William Regal ja "Sir" Finlay. Samana päivänä oli King Bookerin hovin virallinen perustamispäivä. 29. elokuuta SmackDown!in nauhoiteussa lähetyksessä Finlay hävisi U.S. tittelin Mr. Kennedylle triple threat matsissa, mihin myös Bobby lashley osallistui.


title: King Booker's Court

text: Myöhemmin King Booker jatkoi feudiaan Batistaan vastaan hyökkäämällä hänen kimppuun monia kertoja. Hovi myös jatkoi feudiaan Lashleyn kanssa. Lashleyn ja Bookerin piti kohdata No Mercyssä, mutta SmackDown!in General Manager Theodore Long ilmoitti, että matsista tehdään fatal 4-way matsi, johon osallistu myös Finlay ja Batista. 6. lokakuuta SmackDown!ssa King Booker sai valita Lasleylle vastksen, joka oli Batista. Batista voitti matsin. Booker taas kohtasi Finlayn, jonka Lashley oli valinnut Bookerin vastukseksi. Matsissa King Booker käski Finlay:ä enemään maahan makuulleen jotta hän voisi selättää hänet, mutta Finlay ei suostunut ja alkoi tapella Bookeria vastan. Finlay voitti matsin.


title: King Booker's Court

text: No Mercy:ssä King Booker säilytti mestaruuden selättäen Finlayn Batisa Bombin jälkeen. Matsin jälkeen Booker kutsui Regalia säälittäväksi ja läpsäisi häntä naamaan, koska Regal oli epäonnistunut pitämään Finlay Bookerin liittolaisena. Regal ei kestänyt enempää, joten hän löi King Bookeria ja käveli pois. Molemmat Regal ja Finlay poistivat 'Sir' osan nimestän.


title: King Booker's Court

text: Survivor Series:ssä Batistä voitti King Bookerin World Heavyweight Mestaruuden.


title: King Booker's Court

text: Hovi palasi 8. joulukuuta SmackDown!:ssa (ilman Regalia) kun he hyökkäsivät Batistan kimppuun tuolilla ja shillelaghilla. Tämä johti tag team matsiin Armageddoniin, missä King Bookerin hovi hävisi Batistalle ja John Cenalle.


title: King Booker's Court

text: 6. huhtikuuta, 2007 King Booker yritti epäonnistuneesti kostaa Matt Hardylle, koska Hardy yritti iskeä Sharmellille twist of fatea WrestleMania 23:ssa Money in the Bank matsissa. Booker yritti tehdä hyvää vaikutusta Sharmelliin ja hän hyökkäsi The Undertakerin kimmppuun, mutta 'Taker iski Bookerille Tomstonen selostus pöydälle. Tämän Tombstonen seuraksena King Booker loukkaantui. 2007 Drafitn aikana Booker ja Sharmell teikväy paluunsa RAW'hon. Myös Regal palsi RAW'hon ja hänestä tuli RAW'n uusi General Manager. 2007 lokakuun loppupuolella Booker ja Sharmell vapautuivat sopimuksistaan, mikä tarkoitti täydellistä tuhoa King Bookerin hoville.


title: Diamond Dallas Page

text: Dallas Page, syntymänimeltään Page Joseph Falkinburg, Jr. (s. 5. huhtikuuta 1956) on yhdysvaltalainen näyttelijä ja eläkkeelle jäänyt showpainija, joka tunnetaan paremmin nimellä Diamond Dallas Page (DDP). Page paini uransa aikana World Championship Wrestlingissä, World Wrestling Entertainmentissa, Total Nonstop Action Wrestlingissa ja Juggalo Championship Wrestlingissa.


title: Diamond Dallas Page

text: Page aloitti 1988 managerina American Wrestling Associationissa. WCW:lle hän siirtyi 1991 ja aloitti itsekin painimaan saman vuoden lopulla. Page otti kutsumanimekseen "The People's Champion". Hän saavutti uransa suurimman suosion WCW:ssä voittaen kolme kertaa World Heavyweight Championshipin, kaksi kertaa United States Heavyweight Championshipin, neljä kertaa World Tag Team Championshipin ja kerran Television Championshipin.


title: Diamond Dallas Page

text: Kun WWE osti WCW:n vuonna 2001, Dallas Page solmi sopimuksen WWE:n kanssa ja voitti siellä European Championshipin ja World Tag Team Championshipin. Hänen sopimuksensa yhtiön kanssa loppui vuonna 2002. Dallas Page paini sittemmin pienemmissä piireissä, kunnes solmi sopimuksen TNA:n kanssa, missä hän työskenteli vuodesta 2004 vuoteen 2005. Tämän jälkeen Page on näytellyt pienen budjetin elokuvissa ja toimii fitness-guruna. Hän on kuuluisa kehittämästään DDP Yoga -joogasta.Sisääntulomusiikit:


title: Cia-cia

text: Cia-cia (Hanguliksi: 바하사 찌아찌아, romanisaatio Bahasa Ciacia) on austronesialainen kieli, jota puhutaan pääasiassa Bau-Baun kaupungissa eteläisessä Butonissa, Indonesiassa.


title: Cia-cia

text: Vuonna 2009 kieli saavutti kansainvälistä huomiota, kun Bau-Baun kaupunki otti virallisesti käyttöön korealaisen hangul-aakkoston cia-cian kirjoittamiseen.


title: Cia-cia

text: Indonesian Korean suurlähettiläs Nicholas T. Dammen ja professori Chun Tai-hyun ehdottivat korealaisten aakkosten käyttöön ottamista vuonna 2007. Tammikuussa 2010 he kertoivat "The Korea Times" -sanomalehdelle, että hangulia ei vielä ole virallisesti otettu käyttöön, koska Bau-Baun pormestari Amirul Tamim ei ollut tehnyt tarvittavia toimenpiteitä.


title: Cia-cia

text: Vuonna 2005 cia-ciata puhui noin 80 000 henkilö. Osa puhujista käyttää myös cia-cialle läheistä sukua olevaa woliota ja Indonesian virallista kieltä.


title: Cia-cia

text: Numerot yhdestä kymmeneen:


title: Dimităr Blagoev

text: Dimităr Blagoev (, 14. kesäkuuta 1856 Zagoritšanin kylä nykyisessä Kreikassa – 7. toukokuuta 1924 Sofia) oli bulgarialainen kommunistipoliitikko.


title: Dimităr Blagoev

text: Blagoev syntyi köyhän talonpojan perheeseen. Vuodesta 1881 lähtien hän opiskeli Pietarin yliopistossa. Vuonna 1883 hän perusti yhden Venäjän ensimmäisistä marksilaisista ryhmistä (ns. Blagojevin ryhmä). Vuonna 1885 Blagoev pidätettiin ja karkotettiin Bulgariaan.


title: Dimităr Blagoev

text: Vuonna 1891 Blagoev perusti Bulgarian sosiaalidemokraattisen puolueen. Hän johti sen marksilaista ryhmää, josta vuonna 1903 tuli Bulgarian sosiaalidemokraattinen työväenpuolue (vuodesta 1919 Bulgarian kommunistinen puolue). Blagoev toimi puolueen pääideologina ja toimitti sen teoreettista aikakauslehteä "Novo vreme". Hän oli Bulgarian kansalliskokouksen edustaja.


title: Dimităr Blagoev

text: Bulgarialainen Gorna-Džumajan kaupunki nimettiin Blagoevgradiksi vuonna 1950. Venäjällä Komin tasavallassa on Blagoevin mukaan nimetty taajama.


title: Tšornyi peredel

text: Tšornyi peredel ("Musta jako", "Musta uusjako" tai "Maan uusjako", ) oli Zemlja i voljan toimintaa 1870–1880-lukujen vaihteessa jatkanut venäläinen vallankumouksellinen narodnikkijärjestö.


title: Tšornyi peredel

text: Järjestö syntyi vuonna 1879 Zemlja i voljan hajottua. Sen nimitys perustuu ajatukseen viljelysmaan yleisestä (”mustasta”) uusjaosta. Aluksi järjestön jäsenet jatkoivat Zemlja i voljan linjoilla tuomiten Narodnaja voljan terroritoiminnan. Heidän mukaansa vallankumous saattoi tapahtua ainoastaan kansan parissa tehtävän propagandatyön avulla.


title: Tšornyi peredel

text: Pietarissa toimineen keskuskerhon perustivat syyskuussa 1879 Georgi Plehanov, Vera Zasulitš, Lev Deitš, Pavel Akselrod, Vasili Ignatov, Osip Aptekman, Jakov Stefanovitš ja Mihail Popov. Kerho julkaisi "Tšornyi peredel" ja "Zerno" -lehtiä sekä levitti propagandaa opiskelijoiden ja työläisten keskuuteen. Järjestöön kuuluvia kerhoja toimi myös Moskovassa, Harkovassa, Kazanissa, Permissä, Saratovissa, Samarassa ja muissa kaupungeissa. Vuoden 1880 alussa poliisin pidätyksen uhkaamat Plehanov, Deitš, Zasulitš ja Stefanovitš muuttivat ulkomaille. Tšornyi peredelin uusi johto, johon kuuluivat muun muassa Anatoli Bulanov ja Konstantin Zagorski, laajensi toimintaa työläisten parissa. Järjestön keskuspaikaksi muodostui Moskova. Keväällä 1880 Jelizaveta Kovalskaja ja Nikolai Štšedrin perustivat Kiovassa Etelä-Venäjän työväenliiton.


title: Tšornyi peredel

text: Vuosien 1880–81 pidätykset heikensivät Tšornyi peredeliä ja osa sen jäsenistä siirtyi Narodnaja voljan kannattajiksi. Järjestö hajosi vuoden 1881 loppuun mennessä, vaikka yksittäisiä kerhoja toimi vielä 1880-luvun loppupuolella. Ulkomailla asuneet Plehanov, Deitš, Zasulitš ynnä muut luopuivat narodnikkilaisuudesta ja perustivat vuonna 1883 Venäjän ensimmäisen marksilaisen järjestön, Työn vapautus -ryhmän.


title: Piquet Sports

text: Piquet Sports (tunnettu myös nimillä Hitech Piquet Sports, Minardi Piquet Sports ja Piquet GP) oli Nelson Piquetin omistama italialainen pikkuformulatalli, joka kilpaili GP2-sarjassa kausina 2005–2009. Vuosina 1999–2008 talli kilpaili Euroseries 3000 -luokassa voittaen sarjan mestaruuden vuonna 2007. Talli on kilpaillut myös Aasian GP2-sarjassa saavuttaen neljä voittoa.


title: Piquet Sports

text: Talli osallistui GP2-sarjaan kaudella 2005. Nelson Piquet Jr saavutti tallin avausvoiton Belgian kilpailussa. Seuraavana vuonna Piquet voitti neljä kilpailua taistellen mestaruudesta Lewis Hamiltonin kanssa. Talli oli lopulta sarjan toinen. Seuraavalla kaudella talli ei saavuttanut voittoja. Kausina 2008–2009 talli saavutti kaksi voittoa. Vuonna 2010 tallin nimi vaihtui Rapax Teamiksi.


title: Franjo Magdić

text: Franjo Magdić (myös Franz Magdić, 21. marraskuuta 1830 Logarovci – 26. heinäkuuta 1914 Zagreb) oli pikakirjoittaja, joka laati saksalaisesta Gabelsbergerin pikakirjoitusjärjestelmästä kroatiankielisen version. Magdićin vuonna 1864 julkaisemasta järjestelmästä tuli johtava kroatiankielinen pikakirjoitusjärjestelmä.


title: Al-Sailiya SC

text: Al-Sailiya Sports Club () on qatarilainen jalkapalloseura, joka perustettiin vuonna 1995, jolloin se tunnettiin nimellä Al Qadesya club. Vuonna 2003 joukkueen nimi muutettiin nykyiseen muotoonsa. Joukkueen kotistadion on Qatar SC Stadium, joka sijaitsee Dohassa. Al-Sailiya ei ole ollut kovin menestyksekäs Qatarin pääsarjassa, mutta se on voittanut kolmesti (2003, 2005 ja 2007) Qatarin ykkösdivisionan.


title: Matkijanärhi

text: Matkijanärhi () on yhdysvaltalaisen Suzanne Collinsin kirjoittaman "Nälkäpeli"-trilogian kolmas osa. Se julkaistiin englanniksi 24. elokuuta 2010 ja suomeksi marraskuussa 2010. Trilogian muut osat ovat "Nälkäpeli" ja "Vihan liekit".


title: Matkijanärhi

text: Kirjan pohjalta julkaistaan kaksi elokuvaa. Ensimmäinen osa "Matkijanärhi, osa 1" sai ensi-iltansa marraskuussa 2014 ja toinen osa "Matkijanärhi, osa 2" marraskuussa 2015. Elokuvat ohjaa Francis Lawrence ja pääosissa ovat Jennifer Lawrence, Josh Hutcherson ja Liam Hemsworth.


title: Viidakon tuliainen

text: Viidakon tuliainen ("How I Got My Shrunken Head") on 39. kirja R. L. Stinen kirjasarjassa "Goosebumps". Se julkaistiin ensi kerran tammikuussa 1996.


title: Viidakon tuliainen

text: Päähenkilö Mark, pulska kaksitoistavuotias poika, joka pelaa mieluummin videopelejä kuin on muiden ihmisten seurassa, esittelee kirjan alussa lempipelinsä, Viidakkokuninkaan. Hänen kahdeksanvuotias sisarensa Jessica suostuu pelaamaan vain jos saa tappaa itsensä heti, sillä hän pitää äänestä, joka siitä syntyy. Markin ystävät, Joel ja Eric, pelaavat mieluummin keskenään tappelevien korttien pasianssia.


title: Viidakon tuliainen

text: Markin pelaamista häiritsee koputus ulko-ovella. Mark avaa oven ja huomaa olevansa kasvotusten nahkaisen, kutistetun pään kanssa. Pää on lahja Markin Baladora-saarta tutkivalta Benna-tädiltä, ja sen tuo hänelle tädin kollega Carolyn.


title: Viidakon tuliainen

text: Carolyn vakuuttaa Bennan kertoneen hänen tulostaan etukäteen, ja Markin äiti pyytää naista jäämään yöksi. Yöllä kummallinen kutistettu pää alkaa kimaltaa sen lojuessa Markin lipaston päällä, ja se loistaa lopulta kirkkaasti ja lähtee leijumaan kohti hänen sänkyään. Mark järkyttyy ja juoksee pois kiljuen, että pää on elossa. Kukaan ei kuitenkaan usko häntä. Hän vie siskonsa ja äitinsä huoneeseensa, mutta pää on kadonnut. Se on Jessicalla. Tyttö on onnistunut tekemään siihen pitkän naarmun, ja Mark järkyttyy tästäkin. Hän kuitenkin rauhoittuu ja menee takaisin sänkyyn. Ennen sitä hän kuitenkin huomaa Carolynin tuijottavan häntä käytävän päästä.


title: Viidakon tuliainen

text: Seuraavana aamuna Markin äiti yllättää hänet kertomalla, että Benna-täti lähetti Carolynin tuomaan pään, jotta Mark pääsisi hänen mukanaan saarelle vierailemaan! Jessica valittaa siitä, ettei häntä kutsuttu. Mark tanssii ja kerskailee pääsyllään ja väittää, että viidakko on vain liian vaarallinen lapsille. Carolyn ja Mark lentävät pienelle saarelle pienellä koneella, jonka lentäjä sanoo, ettei hän osaa laskeutua ja että heidän täytyy hypätä pois kyydistä. Ja tietenkään koneessa ei ole laskuvarjoja, joten heidän täytyy yrittää laskeutua johonkin pehmeään. Lentäjä sanoo vitsailevansa ja valmistelleensa vain Markia viidakon nopeita päätöksiä varten.


title: Viidakon tuliainen

text: Lentäjä jättää heidät pois koneesta saarella ja lähtee. Carolyn kertoo, että Ernesto-lentäjä on heidän ainut yhteytensä pois saarelta, mutta hän saapuu aina tunnin sisässä, kun he haluavat. Mark on jännittynyt tätinsä tapaamisesta, sillä hän näki tämän viimeksi neljävuotiaana. Carolyn johtaa Markin tieteelliseltä näyttävään rakennukseen, jossa he kohtaavat valkohiuksisen tieteilijän Dr. Hawlingsin. Dr. Hawlings tutustuttaa Markin hänen kanssaan samanikäiselle Kareen-tyttärelle, jolla on loistavat siniset silmät juuri kuten isällään. Mark yrittää olla tytölle kiltti, mutta Kareen on ilkeä ja valittaa paljon. Mark kysyy, missä hänen tätinsä on, ja saa kuulla ettei kukaan tiedä. He eivät tuoneet Markia saarelle hänen tätinsä pyynnöstä, vaan koska he ajattelivat että Mark voisi auttaa heitä löytämään hänet. Carolyn ja Dr. Hawlings nimittäin uskovat, että Markilla on viidakon taika.


title: Viidakon tuliainen

text: Kareen yrittää saada isänsä päästämään Markin pois, mutta Dr. Hawlings on vakuuttunut, että Markin täti antoi taian pojalle tämän ollessa nelivuotias, ja että Mark voi käyttää taikaa löytääkseen kadonneen tätinsä. Mark ja Kareen eivät kumpikaan oikein usko taikaan. Benna-tädin jälkeensä jättämien muistikirjojen perusteella koska Mark näki pään hehkuvan, hänellä on taika hallussaan.


title: Viidakon tuliainen

text: Seuraavana yönä Mark hiipii ulos ja alkaa lukea tätinsä muistiinpanoja. Hän saa tietää, että Dr. Hawlings ja Carolyn ovat pahoja, ja että he haluavat käyttää viidakon taikaa pahoihin asioihin. Benna-täti kirjoittaa pelkäävänsä, että jonain päivänä kaksikko saa taian haltuunsa ja he kutistavat hänen päänsä. Mark läimäyttää kirjan kiinni ja lähtee ulos talosta paetakseen, mutta törmää matkalla Kareeniin, joka estää häntä.


title: Viidakon tuliainen

text: Kareen myöntää että hänen isällään ja Bennalla oli erimielisyytensä, mutta hän vakuuttaa, ettei hänen isänsä ole paha. Hän ehdottaa, että hän auttaisi Markia hiipimään ulos ja löytämään tätinsä. Kutistetulla päällä varustettu Mark lähtee viidakkoon yksin. Kareen käskee hänen antaa viidakkotaian ohjata häntä. Mark ei vieläkään tiedä kuinka tehdä se, mutta Kareen sanoo että hän keksii sen kyllä. Mark vaeltelee ympäriinsä pimeässä viidakossa, ja pysähtyy vihdoin lepäämään. Myöhemmin hän herää huomaten, että valtavat muurahaiset ovat saartaneet hänet. Hän ei saa niitä kaikkia pois tarpeeksi nopeasti ja näyttää jo siltä, että kaikki toivo on menetetty, kun hän päätä pidellen päästää ilmoille hänen videopelitaisteluhuutonsa: "Ka-ii-a!" Muurahaiset lähtevät heti. Mark tajuaa, että sana, jonka hän luuli keksineensä, johtaa hänet hänen tätinsä luokse.


title: Viidakon tuliainen

text: Mark kohtaa matkalla muitakin vaaroja, kuten kuoppaan putoamisen. Hän mutisee taikasanan, ja Kareen ilmestyy syvän kuopan reunalle ja auttaa pojan ylös. Kareen selittää huolestuneensa Markista ja seuranneensa häntä. Mark näyttää Kareenille, että joka kerta kun hän astuu askelen lähemmäs tätiään, kutistettu pää hehkuu, ja kun hän menee väärään suuntaan, se himmenee. Hän kertoo tytölle myös salaisesta sanasta.


title: Viidakon tuliainen

text: Vihdoin kaksikko saapuu ränsistyneelle mökille. Mark huutaa tätinsä nimeä ja hän ilmestyy paikalle yllättyneenä mutta riemuissaan. Sen jälkeen hän suuttuu Markille saarelle tulosta, ja kun Mark kertoo tuoneensa Kareenin, Benna-täti raivostuu. Mark yrittää selittää Kareenin olevan heidän puolellaan, kun Kareen alkaa viittoa kaukaisuuteen johdattaen isänsä ja Carolynin mökille. Kareen huutaa: "He ovat täällä!" Dr. Hawlings yrittää saada Benna-tädin paljastamaan salaisen sanan, mutta hän kieltäytyy. Mark kuitenkin kertoi Kareenille. Kareen kertoo isälleen ylpeästi tietävänsä sanan, mutta ennen kuin hän ehtii sanoa sen, Mark lyö kätensä hänen suulleen ja alkaa painia tämän kanssa maassa. Benna-täti tarttuu tilaisuuteen ja yrittää hyökätä Dr. Hawlingsin kimppuun. Kuitenkaan keski-ikäisestä tieteilijänaisesta ja paksusta pojasta ei ole paljon vastusta kahta hyvässä kunnossa olevaa aikuista ja nuorta tyttöä vastaan, joten Benna-täti ja Mark joutuvat vangituiksi.


title: Viidakon tuliainen

text: Sinä yönä Benna kertoo Markille, että viidakkotaian salaisuus on kaksijakoinen, ja että siinä pitää sekä pidellä alkuperäistä kutistettua päätä että mutista oikea sana. Hän sanoo, että kun hän antaa merkin, Markin täytyy vetää pää esiin ja mutista sana pelastaakseen heidät.


title: Viidakon tuliainen

text: Seuraavana aamuna Benna-täti ja Mark viedään ulos. Dr. Hawlings ja Carolyn ovat valmistelleet valtavaa kiehuvaa pataa. Dr. Hawlings kohottaa aseensa heitä kahta kohden ja käskee heidän paljastaa sanan. Benna-täti kieltäytyy taas. Dr. Hawlings toteaa, että salaisuuden on sitten kuoltava heidän mukanaan. Kun Dr. Hawlings valmistautuu kutistamaan heidän päänsä, Mark tarkkailee Benna-tätiä tämän merkkiä varten. Kun hän antaa sen, hän työntää kutistetun pään ulos taskustaan mutta ennen kuin hän saa sanottua sanan, Dr. Hawlings lyö Markin kättä niin, että se lentää yhteen valtavaan kasaan muita päitä.


title: Viidakon tuliainen

text: Mark pakenee tieteilijän käsistä ja sukeltaa päiden kasaan yrittäen löytää oikean pään. Ne näyttävät kaikki niin samalta, mutta sitten Mark muistaa Jessican raapaisseen hänen päätään. Mark nappaa pään jossa on valkoinen merkki, ja mutisee salaisen saan. Aikuiset ja Kareen vyöryvät hiirien kokoisina viidakkoon. Kotimatkalla Benna-täti siirtää viidakon taian takaisin itseensä. Mark saa pitää kutistetun pään. Ensimmäisenä aamuna ennen koulun alkua hän kävelee kohti ystäviään näyttääkseen heille pään, kun pään silmät kääntyvät häntä kohti ja se sanoo: "Hei poju, anna "minun" kertoa se tiikeritarina!"


title: Assassin’s Creed: Brotherhood

text: Assassin’s Creed: Brotherhood on Ubisoft Montrealin kehittämä ja Ubisoftin julkaisema "Assassin’s Creed" -pelisarjaan kuuluva toimintaseikkailupeli. Peli on Ezio-trilogian toinen osa. Peli julkaistiin marraskuussa 2010 PlayStation 3:lle ja Xbox 360:lle sekä maaliskuussa 2011 Microsoft Windowsille.


title: Assassin’s Creed: Brotherhood

text: "Assassin’s Creed: Brotherhoodin" pelialueena toimii 1500-luvun alun Rooma. Alue on laaja, ja se sisältää useita tunnettuja nähtävyyksiä, kuten Colosseumin ja Pantheonin. Pelaajan tuhotessa kaupungin vartiotorneja, hän voi kunnostaa Roomaa ostamalla kiinteistöjä, kuten sepän- ja räätälinpuoteja, joka on hyvä tulonlähde ja avaa uusia tavaroita pelaajan ostettaviksi. Myös useat Rooman nähtävyyksistä ovat ostettavissa. Ezio voi myös käyttää Da Vincin uusia sotakoneita esim. Liitokone 2.0 joka on muuten sama kun Assassin's creed II:sä esiintyvä liitokone mutta tällä kerta sillä voi ampua. Pelaaja voi myös ohjata Vincin alkeellista tankkia.


title: Assassin’s Creed: Brotherhood

text: Uutena ominaisuutena pelaaja voi värvätä Rooman sorrettuja kansalaisia assassiineiksi, jotka voivat suorittaa tehtäviä ja auttaa pelaajaa taisteluissa. Tarinan lisäksi peli sisältää lukuisia sivutehtäviä.


title: Assassin’s Creed: Brotherhood

text: "Assassin’s Creed: Brotherhood" on pelisarjan ensimmäinen peli, jossa on mahdollista pelata moninpeliä muita pelaajia vastaan. "Brotherhoodin" tekijätiimiin kuuluvan Patrice Desiletsin mukaan "Assassin’s Creed II":n jälkeen moninpeli oli pelisarjan fanien eniten toivoma uudistus.


title: Assassin’s Creed: Brotherhood

text: Moninpeli tarjoaa erilaisia pelimuotoja, joista useimmat muodostuvat ns. kissa ja hiiri -leikistä. Pelaajalla on salamurhattava kohde ja tavoite tehdä murha mahdollisimman huomaamattomasti. Jos kohde huomaa murhaajan ennen murhan tapahtumista, murhaaja ansaitsee vähemmän pisteitä, pisteitä hankkimalla pelaaja saa myös tasoja(level) kuten myös palkintoja. Pelaajalla on käytössä yli kymmenen persoonallista hahmoa joita voi kustomoida. Pelaaja saa myös erikoistaitoja ja apuvälineitä salamurhien helpottamiseksi, joita ovat muun muassa taito muuttua toiseksi hahmoksi hetken ajaksi ja heittoveitset.


title: Assassin’s Creed: Brotherhood

text: Ezio Auditore da Firenze säästää Rodrigo Borgian hengen ja pakenee setänsä Marion kanssa Vatikaanista Auditoren hallitsemaan Monteriggionin kaupunkiin. Rodrigon lapset, Italian kuninkaaksi aikova Cesare ja kuningattareksi aikova Lucrezia tuhoavat joukkoineen Monteriggionin ja tappavat Marion. Kostonhimoinen Ezio matkustaa Roomaan, jossa hän muun muassa liittolaisensa Niccolò Machiavellin ja vanhan ystävänsä Leonardo da Vincin avustuksella alkaa suistaa Borgian sukua pois vallasta. Ilmaiseksi ladattavassa "Copernicus Conspiracy" -lisäepisodissa Ezio tapaa myös Nikolaus Kopernikuksen.


title: The Sky at Night

text: The Sky at Night ("yötaivas") on kerran kuussa lähetettävä brittiläinen BBC Bristolin tuottama tähtitiedettä käsittelevä televisio-ohjelma. Ohjelman juontajana on toiminut sen 24. huhtikuuta 1957 tapahtuneesta ensilähetyksestä lähtien Sir Patrick Moore, mikä tekee siitä televisiohistorian pitkäikäisimmän saman juontajan juontaman televisio-ohjelman.


title: The Sky at Night

text: Ohjelman alun ja lopun tunnusmusiikki on Jean Sibeliuksen näytelmämusiikkia "Pelléas et Mélisandeen" (op. 46), sen alkuosa "At the Castle Gate". Esitysjakson kesto on 30 minuuttia.


title: The Sky at Night

text: Ohjelma käsittelee laaja-alaisesti tähtitieteen ja avaruuden ilmiöitä. Ohjelmassa käsitellään myös esitysajankohdan ajankohtaisia tähtitaivaan ilmiöitä, kuten esim. kulloinkin näkyvissä olevia komeettoja ja meteoriparvia. Useat johtavat tähtitieteilijät ovat vierailleet ohjelmassa.


title: The Sky at Night

text: Moore on luonnehtinut ohjelman jatkuvaa suosiota seuraavasti: "Tähtitiede on kiehtova aihe. Kun katsot taivaalle... et voi olla kiinnostumatta ja se on konkreettista. Yritämme esitellä sen katsojille.. Kyse ei ole minusta juontajana vaan aiheen kiinnostavuudesta."


title: The Sky at Night

text: Heinäkuussa 2004 Moore ei voinut juontaa lähetystä saatuaan vakavan ruokamyrkytyksen salmonellasta. Hänen tilallaan juonsi tämän ainoan kerran kosmologi Chris Lintott Oxford Universitystä, mutta Moore palasi juontamaan elokuun lähetyksen. Kyseessä oli ainoa kerta 50:een vuoteen jolloin Moore ei juontanut lähetystä.


title: The Sky at Night

text: 1. huhtikuuta 2007 Sir Patrick juonsi ohjelman 50-vuotisjuhlalähetyksen, erityisen "aikamatkustusjakson", missä Jon Culshaw esitti Moorea nuorempana.


title: The Sky at Night

text: Kansainvälinen tähtitieteellinen unioni kunnioitti televisio-ohjelman 50-vuotisjuhlaa nimeämällä asteroidi 57424 Caelumnoctun (numerosarja viittaa ohjelman ensimmäiseen lähetyspäivään ja nimi tarkoittaa "yötaivasta" latinaksi) ohjelman kunniaksi.


title: The Sky at Night

text: Royal Mail julkaisi helmikuussa 2007 postimerkkisarjan ohjelman 50-vuotisjuhlan kunniaksi.


title: The Sky at Night

text: Guinnessin ennätysten kirjassa Patrick Moore mainitaan maailman tuotteliaimpana juontajana juontaessaan kaikki muut paitsi yhden lähetyksen vuodesta 1957 lähtien.


title: The Sky at Night

text: "BBC Sky at Night" on kesäkuusta 2005 lähtien ilmestynyt brittiläinen tähtitieteen kuukausijulkaisu. Aikakauslehden kustantajana toimii BBC Magazines Bristol ja se on suunnattu harrastajatähtitieteilijöille. Nimi viittaa televisio-ohjelmaan ja toisinaan lehden mukana toimitettavalla CD-ROMilla on televisio-ohjelman vanha jakso mukana. Televisio-ohjelmasta poiketen lehti keskittyy teknisemmän ja tieteellisemmän materiaalin esittelyyn.


title: Stefan Örnskog

text: Bror Karl Stefan Örnskog (s. 4. huhtikuuta 1969 Jönköping) on ruotsalainen entinen jääkiekkoilija ja olympiavoittaja. Hän pelasi lähes koko uransa kasvattajaseurassaan HV71:ssä, Elitserienissä. Örnskog pelasi Elitserienissä yhteensä 442 ottelua tehoin 106+150=256. Jäähyminuutteja tuli 152.


title: Stefan Örnskog

text: Örnskog pelasi HV71:ssä ensimmäiset Elitserien-ottelunsa kaudella 1987–1988. Hän pelasi tuolloin 13 ottelua tehoin 1+2=3. Örnskog teki läpimurtonsa kaudella 1989–1990, jolloin hän teki 39 ottelussa tehot 12+15=27. Örnskog pelasi HV71:ssä kevääseen 1998 saakka. Kaudella 1993–1994 hän oli joukkueen paras pistemies, maalintekijä ja syöttäjä vain tehoilla 15+16=31. Örnskogin yhden kauden piste-ennätys on kuitenkin kaudelta 1996–97, jolloin hän teki tehot 14+27=41. Örnskog oli HV71:n paras pistemies ja sijoittui Elitserienin pistepörssissä kahdeksanneksi Malmön Mikko Peltolan kanssa. Örnskog voitti HV71:ssä Elitserienin mestaruuden keväällä 1995. Hän voitti tuon kevään pudotuspelien syöttöpörssin voiton Luleå HF:n Mika Niemisen kanssa. Molemmat antoivat kahdeksan maalisyöttöä.


title: Stefan Örnskog

text: Kaudeksi 1998–1999 Örnskog siirtyi SM-liigajoukkue JYPin riveihin. Hän ei edustanut HV71:n lisäksi muita seuroja. Örnskog oli yksi JYPin kaikkien aikojen kalleimmista hankinnoista. Hän kuitenkin kärsi loukkaantumisesta ja hänen kautensa 1998–1999 jäi 32 otteluun, joissa Örnskog teki vähäiset tehot 5+11=16. Hän jatkoi JYPissä vielä seuraavalla kaudella 1999–2000, mutta Örnskog sai lähteä joukkueesta 17 pelaamansa ottelun jälkeen. Hän teki niissä tehot 4+5=9. Örnskog palasi loppukaudeksi HV71:een. Hän kärsi uransa lopulla paljon loukkaantumisista ja Örnskog päätti pelaajauransa kevääseen 2001.


title: Stefan Örnskog

text: HV71 on jäädyttänyt Örnskogin pelinumeron 15.


title: Stefan Örnskog

text:
Örnskog voitti olympiakultaa Lillehammerista vuonna 1994. Hän on edustanut Ruotsia myös MM-kilpailuissa vuosina 1994 (pronssia) ja 1995 (hopeaa). Örnskog on voittanut myös alle 20-vuotiaiden MM-hopeaa vuonna 1989.
Pelaajauransa lopettua Örnskog on toiminut HV71:n J18-junioreiden päävalmentajana ja managerina.
Örnskogin poika Max pelaa HV71:n J18-junioreissa.


title: Helmiriitta Honkanen

text: Helmiriitta Honkanen (o.s. Setälä, vuoteen 1934 Cornér; 8. lokakuuta 1920 Helsinki – 14. joulukuuta 2018 Kauniala) oli suomalainen taidemaalari, graafikko ja kuvittaja. Hän julkaisi useita teoksia, erityisesti lastenkirjoja ja graafisen suunnittelun historiasta kertovia tietokirjoja.


title: Helmiriitta Honkanen

text: Honkanen suoritti Taideteollisen keskuskoulun graafillisen kurssin 1945 ja työskenteli Elannon mainospiirtäjänä 1961–1978. Jouduttuaan ennenaikaiselle eläkkeelle hän toimi vapaana taiteilijana. Hän suoritti taiteen kandidaatin opinnot 1983–1985 ja valmistui taiteen maisteriksi Taideteollisesta korkeakoulusta 1993. Hän opiskeli Vapaan Taidekoulun akvarelli- ja värikursseilla 1982–1986.


title: Helmiriitta Honkanen

text: Honkasen isovanhemmat olivat kirjailija Helmi Krohn sekä kielentutkija ja poliitikko E. N. Setälä. Vanhemmat olivat äiti arkkitehti Salme Setälä ja isä taloustoimittaja Frithiof Cornér.


title: Franc Hafner

text: Franc Hafner (tai Franz Hafner, 1. elokuuta 1839 Gornji Grad – 2. marraskuuta 1876 Maribor) oli slovenialainen pikakirjoittaja, joka laati Gabelsbergerin pikakirjoitusjärjestelmästä sloveeninkielisen version. Hafnerin järjestelmä vuodelta 1865 oli ensimmäinen varsinaisesti sloveenin kielelle tehty pikakirjoitusjärjestelmä.


title: Mamadi Baldé

text: Mamadi Baldé (s. 15. elokuuta 1978 Bissau) on puolustajana pelaava guineabissaulainen jalkapalloilija. Hänen seuransa on ollut vuodesta 2012 portugalilainen Moura AC. Aiemmin hän on pelannut Sporting Clube de Bissaussa (1998–1999), Associação Beneditensessä (1999–2001), CD Fátimassa (2001–2003 ja 2009–2010), CD Feirensessä (2003–2009), CD Pinhalnovensessa (2010), Sport Benfica e Castelo Brancossa (2011) ja SC Praiensessa (2011–2012).


title: Mamadi Baldé

text: Baldé on edustanut kansainvälisesti Guinea-Bissaun jalkapallomaajoukkuetta.


title: Heidi Eriksson

text: Heidi Cecilia Eriksson (s. 27. huhtikuuta 1986 Uusikaarlepyy) on suomalainen keskimatkojen juoksija ja kestävyysjuoksija. Hän edusti vuoteen 2013 saakka IF Nykarlebynejdeniä ja sen jälkeen IK Falkenia. Häntä valmentaa Guy Storbacka.


title: Heidi Eriksson

text: Eriksson on voittanut aikuisten Suomen mestaruuskisoissa 1 500 metrillä hopeaa Tampereella 2008 sekä pronssia Espoossa 2009, Kajaanissa 2010, Turussa 2011 ja Porissa 2015. 5 000 metrillä hän voitti kultaa Turussa 2011. Sisäratojen SM-kilpailuissa hän on saavuttanut hopeaa 1 500 metrillä ja 3 000 metrillä Helsingissä 2011. Pronssia hän on saanut 800 metrillä Mustasaaressa 2009 ja Jyväskylässä 2017 sekä 1 500 metrillä Joensuussa 2008, Mustasaaressa 2009, Tampereella 2012, Tampereella 2016 ja Jyväskylässä 2017. Viestijuoksun SM-kilpailuista hänellä on 4 × 800 metrin viestistä neljä kultaa (2010, 2014, 2015, 2016) ja yksi hopea (2011).


title: Heidi Eriksson

text: Erikssonin ennätys 800 metrillä on 2.04,80, jonka hän juoksi 24. heinäkuuta 2011 Lapinlahden Eliittikisoissa. 1 500 metrillä hänen ennätyksensä on 4.14,87, jonka hän juoksi Sollentunassa, Ruotsissa 28. kesäkuuta 2011. 3 000 metrillä Erikssonin ennätys on 9.13,12, jonka hän juoksi Helsingissä 31. toukokuuta 2011.


title: Maanosaliittojen cup 2001

text: Maanosaliittojen cup 2001 pelattiin Etelä-Koreassa ja Japanissa 30. toukokuuta–10. kesäkuuta. Se on vuoden 2002 jalkapallon MM-kilpailujen esiturnaus."Otteluiden alkamisajat Japanin aikaa (UTC+9)."


title: 461 Ocean Boulevard

text: 461 Ocean Boulevard on kitaristi, laulaja ja lauluntekijä Eric Claptonin studioalbumi vuodelta 1974. Sen on julkaissut RSO Records. Levyn on tuottanut Tom Dowd Robert Stigwood -organisaatiolle.


title: 461 Ocean Boulevard

text: Albumi on äänitetty Floridan Miamissa Criteria Recording -studioilla. Äänittäjänä on ollut Karl Richardson ja hänen apunaan Steve Klein. Valokuvat on ottanut David Gahr ja kansitaiteilija on Bob Defrin.


title: 461 Ocean Boulevard

text: A-puoliB-puoliMuusikoista on mainittu vain Purple Recordsin artisti Yvonne Elliman ja Stax Recordsin artisti Al Jackson.


title: Maltan haukka

text: Maltan haukka tai The Maltese Falcon voi viitata seuraaviin:


title: Maltan haukka (kirja)

text: Maltan haukka ("The Maltese Falcon") on Dashiell Hammettin kirja vuodelta 1931. Teos on ilmestynyt kahtena suomennoksena, Jouko Linturin suomennos ilmestyi 1955 Tammen kustantamana ja Kalevi Nyytäjän suomennos 1974 WSOY:n kustantamana.


title: Maltan haukka (kirja)

text: "Maltan haukkaa" pidetään kovaksikeitetyn dekkarikirjallisuuden perusklassikkona. Vaikka se on aikaansa sidottu ja hiukan vanhahtava, sen tekee yhä merkittäväksi yksityisetsivän prototyyppi: urbaani, kovaotteinen ja illuusioton yksityisetsivä. Hahmoa ovat myöhemmistä dekkarikirjailijoista kehittäneet muun muassa Raymond Chandler ja Ross Macdonald.


title: Maltan haukka (kirja)

text: Tarinan päähenkilö on kyyninen yksityisetsivä Sam Spade, joka poikkeaa aiemmista herrasmiesetsivistä ronskiudellaan: roistot päästetään päiviltä ja kauniin naisasiakkaan kanssa mennään vuoteeseen. Tapahtumien ajankohta on 1920-luvun loppupuoli ja tapahtumapaikkana Yhdysvalloissa San Francisco. Itse Maltan haukka on arvokas veistos, jota roistot tavoittelevat.


title: Maltan haukka (kirja)

text: Teos ilmestyi alkujaan vuonna 1929 sarjana Black Mask -nimisessä viihdelehdessä. Päähenkilö Spade esiintyy kirjan lisäksi myöhemmin kolmessa Hammettin novellissa: "A Man Called Spade", "They Can Only Hang You Once" ja "Too Many Have Lived".


title: Maltan haukka (kirja)

text: Kirjan pohjalta on tehty kolme elokuvaa:


title: Maltan haukka (kirja)

text: Maltese Falcon Society oli 1981 perustettu kirjan ympärille perustettu harrastuskerho, jonka toiminta on kuitenkin lakannut. Sen tytärkerho toimii yhä Japanissa ja jakaa maineikasta palkintoa Falcon Award, joka myönnetään merkittävälle japanilaiselle dekkarille.


title: The Eddie Cochran Legend

text: The Eddie Cochran Legend on kokoelma-albumi yhdysvaltalaisen laulaja, lauluntekijä ja kitaristi Eddie Cochranin tuotannosta. Levy on julkaistu vuonna 1980 Charly Recordsin Oxford-merkillä sarjatunnuksella OX 73179 (C-kas.). Valmistus on lisensoitu Italiassa toimivalle Ariston-yhtiölle.


title: The Eddie Cochran Legend

text: Levykannessa on lainaus kappaleesta "Tired and Sleepy":


title: The Eddie Cochran Legend

text: "Well, I'm an Uptown Cat  I Live in a Crazy Pad.  I'm a Ladies' Man  A Smooth-talkin Dad."


title: The Eddie Cochran Legend

text: A-puoliB-puoli


title: Kinnerpatti

text: Kinnerpatti on hevosilla esiintyvä krooninen nivelrikkoinen epämuodostuma kintereessä, pääasiallisesti kolmannen metatarsaaliluun, kolmannen tarsaaliluun ja keskimmäisen tarsaaliluun sisäpinnalla. Sitä esiintyy eri hevosroduilla, mutta islanninhevoset ovat sille erityisen alttiita. Syynä islanninhevosten kinnerpattien yleisyyteen on mahdollisesti niiden erityisaskellajien, töltin ja passin, aiheuttama pieniin kinnerluihin kohdistuva voimakas rasitus.


title: Kinnerpatti

text: Kinnerpattia oireileva hevonen voi olla haluton liikkumaan tai se liikkuu epäpuhtaasti. Taudin myöhäisessä vaiheessa hevonen alkaa ontua. Kaikilla pattihevosilla ontumista ei kuitenkaan esiinny. Pattimuutokset voidaan todeta röntgenkuvassa. Röntgenlöydökset ja ontuminen eivät kuitenkaan ole suorassa yhteydessä toisiinsa. Hevosella voi esimerkiksi olla pattimuutoksia molemmissa takajaloissaan, mutta se saattaa ontua vain toista.


title: Kinnerpatti

text: Vanhastaan kinnerpattia on hoidettu puolesta vuodesta vuoteen kestävällä levolla. Nykyisin hoitona voidaan käyttää lääkkeitä sekä kirurgisia toimenpiteitä. Kintereen pikkuniveliin voidaan antaa kortisonia pistoksena 1–2 kertaa, ja oireiden hävittyä hevosta voidaan alkaa varovasti liikuttaa ensin käynnissä ja ravissa. Pitkälle edenneissä tapauksissa voidaan suorittaa kirurginen nivelen jäykistäminen. Jäykistäminen voidaan tehdä myös kemiallisesti ruiskuttamalla nivelrustoa tuhoavaa ainetta niveleen. Kemiallisen jäykistämisen ongelmana on voimakas kipu ensimmäisen vuorokauden aikana.


title: Harmaaselkävetvetti

text: Harmaaselkävetvetti, aikaisemmalta nimeltään vetvetti ("Pteroptochos tarnii") on Etelä-Amerikan eteläosissa tavattava tapakuloihin kuuluva varpuslintu.


title: Harmaaselkävetvetti

text: Harmaaselkävetvetti on heimossaan kookas laji ja on pituudeltaan 24–25 senttiä. Päälaki on lajilla punaruskea, muuten lintu on päästään, kurkustaan ja selästään harmahtavan musta. Silmien ympärillä on vaaleat paljaat rengasmaiset alueet. Harmaaselkävetvetin perä on ruosteenruskea ja pyrstö musta. Linnun rinta ja vatsa ovat väritykseltään kastanjanruskeat ja vatsassa on tuhkanharmaata raidoitusta. Ulkonäöltään harmaaselkävetvetti muistuttaa mustaselkävetvettiä ("Pteroptochos castaneus"), joka eroaa niskan ja kurkun kastanjanruskean värin perusteella.


title: Harmaaselkävetvetti

text: Harmaaselkävetvettiä tavataan Chilen keski- ja eteläosista sekä Argentiinasta läheltä Chilen rajaa Neuquénin, Río Negron, Chubutin ja Santa Cruzin maakunnissa. Linnun elinympäristöä ovat kosteiden metsien pohjakerrokset sekä metsien reunamaat. Laji elää pääasiassa tiheiköissä, mutta tulee toisinaan myös avoimemmille paikoille. Harmaaselkävetvetin elinympäristöt sijaitsevat yleensä alle 1 000 metrin korkeudella merenpinnasta.


title: Harmaaselkävetvetti

text: Harmaaselkävetvetin jalat ovat melko pitkät ja niillä se raapii maata ja lehtiä etsiessään ravintoaan hyönteisiä, matoja ja siemeniä.


title: Summertime Blues

text: Summertime Blues on Eddie Cochranin ja Jerry Capehartin tekemä rock'n'rollin klassikkokappale, josta tuli Cochranin ainoa Top 10 –hitti Yhdysvalloissa. Single ilmestyi Liberty-levymerkillä ja nousi syyskuussa sijalle kahdeksan.


title: Summertime Blues

text: Minnesotassa syntynyt laulaja, lauluntekijä ja kitaristi Cochran oli erityisen suosittu Yhdistyneessä kuningaskunnassa. Siellä kappale nousi uudelleen Top 40 –listalle vuonna 1968. Samana vuonna varhainen heavy metal –yhtye Blue Cheer sai oman versionsa Yhdysvaltain Top 20 –listalle. Suomen kielisen coverin ovat tehneet mm. Jussi & The Boys nimellä "Kesäduuni-blues" ja Turo’s Hevi Gee nimellä "Kesä-Lada blues".


title: C'mon Everybody

text: ”C’mon Everybody” on Eddie Cochranin ja Jerry Capehartin tekemä rock ’n’ roll -kappale vuodelta 1958. Se menestyi Cochranin kotimaata Yhdysvaltoja paremmin Yhdistyneessä kuningaskunnassa, jossa se oli artistin ensimmäinen Top 10 -hitti noustessaan huhtikuussa 1959 sijalle 6.


title: C'mon Everybody

text: Eddie Cochran oli aikaisemmin levyttänyt saman kappaleen nimellä ”Let’s Get Together”.


title: C'mon Everybody

text: Vuonna 1986 kappale nousi jälleen UK:n Top 20 -listalle. Seuraavana vuonna Eddie Cochran valittiin Rock and Roll Hall of Fameen.


title: Eldorado (albumi)

text: Eldorado on Electric Light Orchestran rock-sinfonia vuodelta 1974. Albumin on julkaissut Epic-levy-yhtiö sarjanumerolla 32397 Jeff Lynnen tuottamana sekä JET Records (JET LP 203).


title: Eldorado (albumi)

text: Levy on äänitetty Lontoossa De Lane Lea -studioilla. Äänittäjänä oli Dick Plant apunaan Mike Pela.


title: Eldorado (albumi)

text: Levykannen suunnittelija on John Kehe John Williamsin ohjaamana. Levypussiin painetun valokuvan yhtyeestä on ottanut Norman Seeff.


title: Eldorado (albumi)

text: Kakki kappaleet on tehnyt Jeff Lynne. Sovittajina ovat Jeff Lynne, Richard Tandy ja orkesteria johtava Louis Clark. Prologin puhuu Peter Ford-Robertson.


title: Eldorado (albumi)

text: A-puoliB-puoliKappaleiden julkaisijayhtiö on Yellow Dog Music, Inc. (ASCAP).


title: Eldorado (albumi)

text: Levypussiin painettujen sanojen kopiointioikeudet omistaa Jeff Lynne Music, Ltd. / Carlin Music Corp.


title: 25143 Itokawa

text: 25143 Itokawa on Maan lähelle tuleva pikkuplaneetta, joka kuuluu Apollo-asteroideihin. Kohde löydettiin LINEAR-ohjelmalla vuonna 1998. Nimensä asteroidi sai japanilaisen ilmakehä- ja avaruusinsinöörin Hideo Itokawan mukaan. Ennen nimeämistään pikkuplaneetta tunnettiin tunnuksella 1998 SF36.


title: 25143 Itokawa

text: Japanin avaruusjärjestön toukokuussa 2003 laukaistu Hayabusa-luotain tutki asteroidia syyskuusta joulukuun alkuun vuonna 2005. Luotaimen tehtäviin kuului näytteen otto pikkuplaneetan pinnalta, ja tuoda se Maahan. Luotaimen näytekapseli palasi Maahan kesäkuussa 2010.


title: 25143 Itokawa

text: Itokawa on pieni S-tyypin asteroidi, jonka mitat ovat vain 535, 294 ja 209 metriä. Pikkuplaneetta pyörähtää ympäri noin 12,13 tunnissa. Kohteen massa on 3,51 × 10 kg, ja arvioitu keskitiheys noin 1,9 g/cm. Itokawaa pidetään alhaisen tiheytensä, suuren huokoisuutensa, muotonsa ja runsaasti järkäleitä omaavan ulkonäkönsä vuoksi kivikasamaisena kappaleena. Hyvin suurien järkäleiden ja paasien olemassaolo viittaa siihen, että Itokawa olisi syntynyt emokappaleen hajotessa törmäyksessä, mutta tämän jälkeen olisi seurannut kappaleiden kasautuminen nykyiseksi kivikasamaiseksi pikkuplaneetaksi.


title: The Hissing of Summer Lawns

text: The Hissing of Summer Lawns on Joni Mitchellin studioalbumi vuodelta 1975. Albumin on julkaissut Asylum Records -levy-yhtiö sarjatunnuksella 7E-1051.


title: The Hissing of Summer Lawns

text: Levyn on äänittänyt Henry Lewy apulaisenaan Ellis Sorkin. Lewy on myös miksannut kappaleet yhdessä Joni Mitchellin kanssa. Masteroinnin on tehnyt Bernie Grundman Hollywoodissa A&M-studioilla.


title: The Hissing of Summer Lawns

text: Levykannen kuvan on tehnyt Joni Mitchell. Hän on myös suunnitellut levyn ulkoasun saaden siinä tutkimusapua ja ohjausta Glen Christenseniltä, joka on Elektra/Asylum levy-yhtiön Art Director. Sisäkannen valokuva uima-altaassa kelluvasta naisesta on Norman Seeffin tekemä. Kuvaan liittyy lainaus albumin nimikkokappaleesta:


title: The Hissing of Summer Lawns

text: "She could see the blue pools in the squinting sun  and hear the hissing of summer lawns ..."


title: The Hissing of Summer Lawns

text:
Joni Mitchell lausuu erityiskiitokset Myrt ja Bill Andersonille.
Useimmat laulut on kirjoittanut Joni Mitchell ja ne on julkaissut Crazy Crow Music (BMI). Poikkeuksena ovat "Centerpiece", jonka ovat tehneet Johnny Mandel ja Jon Hendricks ja jonka on julkaissut Caphryl Music (ASCAP) vuonna 1958 sekä "The Hissing of Summer Lawns", jonka ovat tehneet John Guerin ja Joni Mitchell ja jonka julkaisuyhtiöt ovat Crazy Crow Music (BMI) ja Mad Man's Drum Music (ASCAP).


title: The Hissing of Summer Lawns

text:
Levyn saatetekstissä Joni Mitchell kommentoi paria kappaletta.
"The Boho Dance" on tomwolfeismi kirjasta "The Painted Word". Runo "Don’t Interrupt the Sorrow" on syntynyt noin kello neljä aamuyöllä New Yorkissa. Mitchell on saanut sen tekemisessä inspiraatiota Larry Poonsilta ja Bobby Neuwirthilta, ja se on saanut lopullisen muotonsa Saskatchewanissa Jackfish Lakella.


title: The Hissing of Summer Lawns

text: Max Bennett, Robben Ford, Victor Feldman ja John Guerin esiintyvät levy-yhtiöidensä The L.A. Express ja Caribou Records luvalla.


title: The Hissing of Summer Lawns

text: Larry Carlton, Wilton Felder ja Joe Sample esiintyvät yhtiöidensä The Jazz Crusaders, ABC ja Blue Thumb Records luvalla.


title: The Hissing of Summer Lawns

text: Graham Nash ja Dave Crosby esiintyvät ABC Recordsin luvalla.


title: The Hissing of Summer Lawns

text: James Taylor esiintyy Warner Bros. Recordsin luvalla.


title: Rysäkari

text: Rysäkari eli Ryssänkari (ruots. Rysskär) on Helsingin kaupunkiin kuuluva historiallinen linnake- ja sotilassaari kaupungin edustalla, viitisen kilometriä Lauttasaaresta etelälounaaseen. Se on ollut suljettuna lähes sata vuotta. Sen pinta-ala on 9,65 hehtaaria ja pituus 400 metriä. Rysäkari kuuluu Helsingin Ulkosaariin.


title: Rysäkari

text:
Puolustusvoimat on luopunut saaren käytöstä ja tyhjentänyt varastonsa. Vuokrasopimus päättyi vuoden 2010 lopussa. Viimeinen asukas saarella oli vartiopäällikkö, joka muutti pois 1990-luvulla, ja sen jälkeen siellä toimi enää miinavarasto.
Osittain suojeltu Rysäkari pantiin myyntiin toukokuussa 2011. Valtion kiinteistöistä vastaava Senaatti-kiinteistöt järjesti saaresta huutokaupan, ja ostaja oli Eilakaislan toimitusjohtaja Tom Kaisla. Valtioneuvosto hyväksyi joulukuussa 2011 Rysäkarin vapautusta koskevan asetusmuutoksen. Saaren kunnostaminen virkistyskäyttöön ei ole vielä käynnistynyt lupamenettelyjen hitauden takia, mutta upseeritalon ja sotilaskodin kunnostus Museoviraston luvalla on käynnissä kesällä 2013.


title: Rysäkari

text: Saarella on ensimmäisen maailmansodan aikaisen Krepost Sveaborg -linnakkeiden muodostama täydellinen kokonaisuus. Siellä oli aikanaan kasarmi, upseeritalo, ruokala- ja keittiörakennus sekä talous- ja varastorakennuksia. Jäljellä on upseeritalo, sotilaskoti, leipomo- ja miehistörakennus ja erilaisia varastorakennuksia. Saaren vanhimmat rakennukset ovat peräisin 1910-luvulta. Parhaiten vanhoista rakennuksista ovat säilyneet upseeritalo ja sotilaskoti. Kalliolla on betoninen tulenjohtotorni, niin sanottu Rikaman torni. Etelän puolella on luonnonsuojelualueeksi määritelty merenrantaniitty.


title: Rysäkari

text: Rysäkari kuului Huopalahden kunnan Lauttasaaren (Drumsö) kylässä sijaitsevaan Melkön tilaan. Koska pääosa alueesta kuului Suomen sotalaitokselle, kaupunki sai vastineeksi tilan kalavedet ja osan saarista omikseen 13. elokuuta 1890. Rysäkari pakkolunastettiin 1922 ja siirtyi puolustusvoimien haltuun. Tilan liittäminen Helsinkiin toteutui vasta vuoden 1931 alussa.


title: Rysäkari

text: Rysäkarin nimi oli alkujaan Ryssänkari, joka esiintyi vielä vuoden 1945 merikortissa. Nimi muutettiin 1940-luvulla Valvontakomission pelossa. Uudessa maakuntakaavassa saari on merkitty majoitus- ja virkistyskäyttöön.


title: Eva Juřeníková

text: Eva Juřeníková (s. 24. marraskuuta 1978) on tšekkiläinen suunnistaja.


title: Eva Juřeníková

text: Kesällä 1995 Juřeníková voitti nuorten maailmanmestaruuden viestissä vasta 16-vuotiaana. Viimeisenä juniorivuotenaan 1998 hän voitti nuorten MM-pronssia pitkältä matkalta. Aikuisten MM-kilpailuihin hän osallistui ensimmäisen kerran vuonna 1999. Toistaiseksi parhaan henkilökohtaisen sijoituksensa hän saavutti Olomoucin MM-kilpailujen pitkällä matkalla sijoituttuaan kahdeksanneksi.


title: Eva Juřeníková

text: Seuratasolla Juřeníková edustaa Domnarvets GoIF:ää. Aikaisemmin hän edusti IFK Lidingöä. Hän voitti Venlojen viestin 2008 Domnarvets GoIF:n joukkueessa.


title: Arvioverotus (historiallinen)

text: Arvioverotus oli Itä-Suomen kaskitalouden aikainen verotusmuoto. Savossa nimitettiin 1500-luvulla "arviopunnaksi" yhtä veronahkaa vastaavaa pelto- ja kaskimaata. Tällaiseen maa-alaan voitiin kylvää kolme puntaa viljaa (yksi punta oli tavallisesti 6 pannia eli suuruusluokaltaan 280–430 litraa). Käytännössä kylväminen saattoi tapahtua siten, että kylvettiin perätysten yksi punta kauraa, yksi punta ohraa ja yksi punta ruista. Käkisalmen läänin pohjoisläänissä suoritettiin 1600-luvulla maaveroa veroruplan mukaan. Verorupla vastasi alkujaan verotettavien tuotteiden rahallista arvoa. Veroruplasta tuli myöhemmin "arviorupla"-niminen manttaaliin verrattava veroluku. Se oli käytössä Laatokan Karjalassa ja Pohjois-Karjalassa 1800-luvun lopulle saakka. Henkirahan eli henkiveron perusteena oli "arviopää".


title: Perintöyhdistys

text: Perintöyhdistys () tarkoittaa Ruotsin vanhoja vallanperimyslakeja. Kruununperimysjärjestys eli vallanperimysjärjestys määrää kenelle kuninkuus siirtyy hallitsijan kuoleman tai vallastaluopumisen jälkeen. Vanhat säännökset olivat Västeråsin perintöyhdistys (13. tammikuuta 1544), Tukholman perintöyhdistys (7. maaliskuuta 1590) ja Norrköpingin perintöyhdistys (22. maaliskuuta 1604).


title: Adolf Schück

text: Adolf Henrik Schück (21. helmikuuta 1897 Tukholma – 6. helmikuuta 1958 Tukholma) oli ruotsalainen historioitsija ja kirjastonhoitaja.


title: Adolf Schück

text: Adolf Schück oli Henrik Schückin ja Sigrid Féronin poika, ja Herman Schückin isä – kaikki jollain tavalla historioitsijoita. Adolf Schück oli naimisissa Rut Josephsonin kanssa, jonka vanhemmat olivat arkkitehti Erik Josephson ja Clary Friedländer.


title: Adolf Schück

text: Schückista tuli filosofian tohtori 1926 ja historian dosentti; hän oli professori Sven Tunbergin oppilas, vuosina 1926–1944 Vitterhetsakademienin kirjastonhoitaja ja vuosina 1945–1958 Riksantikvarieämbetetin ensimmäinen kirjastonhoitaja. Hän oli historiateoksen "Det medeltida Sverige" toimittaja (1948–1958). Schückin eniten käytetty teos on historiallinen atlas, jota on käytetty Ruotsin kouluissa.


title: Adolf Schück

text: Kuten Olof Palme, myös Schück osallistui Suomen sisällissotaan 1918 vapaaehtoisena Ruotsalaisessa prikaatissa.. Hän oli myös jäsenenä Samfundet Nordens Frihetissä.


title: 2062 Aten

text: 2062 Aten on Maan lähelle tuleva pikkuplaneetta, joka kuuluu Aten-asteroideihin. Atenien ryhmä on saanut nimensä tämän asteroidin mukaan. Atenin löysi E. F. Helin vuonna 1976. Nimensä pikkuplaneetta sai egyptiläisen mytologian Aton-jumalan mukaan. Ennen nimeämistään kohde tunnettiin tunnuksella 1976 AA.


title: 2062 Aten

text: Aten on pieni S-tyypin asteroidi. Pikkuplaneetan läpimitta on vain noin 1,1 kilometriä, mutta sen vuorokausi eli pyörähdysaika on pitkä. Aten pyörähtää akselinsa ympäri 40,77 tunnissa. Tätä aten-asteroidia ei pidä sekoittaa päävyöhykkeen kohteeseen 111 Ate.


title: Aten (täsmennyssivu)

text: Aten tai Aton voi tarkoittaa seuraavia:


title: Stimela

text: Stimela () on Etelä-Afrikan menestyneimpiä yhtyeitä. Valtaosa yhteen jäsenistä esiintyi 1970-luvulla "The Cannibals" nimisessä yhtyeessä, joka oman materiaalinsa lisäksi levytti instrumentaalitaustoja muun muassa "Mahotella Queensin" albumeilla. Vuonna 1975 laulaja Jacob "Mparanyana" Radabe liittyi yhtyeeseen ja vuonna 1982 vaihtoi nimensä "Stimelaksi".


title: Mahotella Queens

text: Mahotella Queens on eteläafrikkalainen vuonna 1964 perustettu mbaqangaa esittävä lauluyhtye, jonka jäsenet ovat Nobesuthu Mbadu, Hilda Tloubatla ja Mildred Mangxola.


title: Mahotella Queens

text:
Yhtye sai alkunsa Mahlathinin taustalauluryhmästä, mutta on esiintynyt myös itsenäisenä lauluyhtyeenä perustamisestaan alkaen. "Mahotella Queens" oli hyvin suosittu Sowetossa 1960-luvulla ja saattoi konsertoida kolmesti päivässä. Sen musiikki yhdistelee mbaqangaa perinteiseen zulumusiikkiin, gospeliin ja yhdysvaltalaiseen souliin.
1970–1975 yhtye oli tauolla sen jäsenten mentyä naimisiin ja hankittua lapsia, mutta 1980-luvulla se esiintyi jälleen laajasti ja teki maailmankiertueen 1990–1991. Uransa aikana se on levyttänyt yli 20 albumia.


title: Mahotella Queens

text: Yhtye osallistui maansa apartheidin vastaiseen taisteluun ja esimerkiksi sen kappale ""Kazet"" kertoo apartheidin hallinnon sortotoimista townshipeissa.


title: Fandi Ahmad

text: Fandi Ahmad (s. 29. toukokuuta 1962) on singaporelainen jalkapallovalmentaja ja entinen ammattilaisjalkapalloilija. Hän menestyi peliurallaan sekä Euroopassa että Aasiassa ja oli Singaporen jalkapallomaajoukkueen kapteenina vuosina 1993–1997. Hän pelasi tavallisimmin hyökkääjänä, joskus keskikentällä.


title: Fandi Ahmad

text: Fandista tuli vuonna 1978 nuorin Singaporen maajoukkueessa pelannut henkilö. Hän piti ennätystä hallussaan vuoteen 2007, jolloin sen rikkoi Hariss Harun. Vuonna 1980 Fandi kuului Malesian Cupin voittajiin. Hän teki maalin, jolla Singapore otti Selangorista voiton 2–1. Vuonna 1982 Fandille tarjottiin paikkaa Ajax Amsterdamissa, mutta hän päättikin liittyä Niac Mitraan Indonesiassa.


title: Fandi Ahmad

text: Vuonna 1983 Fandi kuitenkin siirtyi Alankomaihin, jossa pelasi FC Groningenissä vuoteen 1985. Ensimmäisellä kaudellaan hän teki kymmenen maalia 29:ssä pelissä. Toisella kaudella hänet nähtiin 15 kertaa, ja hän teki kaksi maalia. Vuonna 1999 Fandi äänestettiin yhdeksi 25:stä parhaasta pelaajasta, jotka koskaan ovat FC Groningenissä pelanneet. Näin hän sai paikan seuran Hall of Famessa. Vuonna 2003 hänet nimettiin yhdeksi seuran vuosisadan yhdestätoista parhaasta.


title: Fandi Ahmad

text: Fandille tarjottiin jälleen paikkaa Ajax Amsterdamissa, mutta hän palasi Aasiaan vuonna 1986. Hän pelasi Kuala Lumpurissa vuoteen 1990 ja oli mukana voittamassa Malesian Cupia vuosina 1987, 1988 ja 1989. Vuonna 1988 hän voitti Malesian Kultaisen kengän. Fandi liittyi vuonna 1990 kreikkalaiseen OFI Creteen, mutta vain kuukausiksi, ja palasi Malesiaan liittyäkseen Pahangiin vuonna 1991. Siellä hän oli mukana voittamassa Malesian liigaa ja Malesian Cupia 1992.


title: Fandi Ahmad

text: Fandi palasi vuonna 1993 Singaporeen edustamaan Singaporea Malesian liigassa. Tuona vuonna hän oli mukana häviämässä Malesian Cupin finaalia 2–0 Kedahille. Seuraavana vuonna Fandin ollessa kapteenina Singapore kuitenkin voitti Malesian liigan ja Malesian Cupin, jonka finaali ratkesi Singaporen hyväksi 4–0 (vastustajana oli Fandin aiempi seura, Pahang). Vuonna 1994 Singapore osallistui malesialaisiin kilpailuihin viimeistä kertaa. Vuonna 1996 perustettiin S. League, ja Fandi oli Geylang Unitedin kapteenina, kun seura voitti ensimmäisen S. Leaguen mestaruuden. Tämän jälkeen hän siirtyi Singapore Armed Forces Football Clubiin (SAFFC) ja oli sen kapteenina, kun seura voitti S. Leaguen mestaruudet 1997 ja 1998.


title: Fandi Ahmad

text: Singaporen maajoukkueessa Fandi teki kaikkiaan 50 maalia. Hän ylsi joukkueen kanssa hopeasijalle Kaakkois-Aasian kisoissa 1983, 1985 ja 1989.


title: Fandi Ahmad

text: Fandista tuli peliuransa jälkeen SAFFC:n valmentaja, ja hänen johdollaan SAFFC voitti S. Leaguen jälleen vuonna 2000. Vuonna 2001 hänet nimitettiin Football Association of Singaporen valtuuston jäseneksi ensimmäisenä entisenä kansainvälisenä pelaajana ja nuorimpana tämän saavuttaneena henkilönä. Fandi jatkoi valmennustyötään Singaporessa ja toimi avustavana valmentajana joukkueelle, joka voitti alueellisen Tiger Cup -kilpailun vuonna 2005. Hän valmensi myös alle 23-vuotiaiden maajoukkuetta ja S. Leaguen Young Lionsia.


title: Fandi Ahmad

text: Vuonna 2006 Fandi liittyi valmentajana Indonesian Pelita Jayaan kolmivuotisella sopimuksella.


title: Fandi Ahmad

text: Fandin isä on Ahmad Wartam, joka toimi 1960-luvulla Singaporen maajoukkueen maalivahtina. Fandi on naimisissa entisen eteläafrikkalaisen malli Wendy Jacobsin (myös "Sarah Abdullah") kanssa. Parilla on viisi lasta. Heistä Irfan ja Ikshan pelaavat itsekin jalkapalloa.


title: Barbora Chudíková

text: Barbora Chudíková (s. 1978) on tšekkiläinen hiihto- ja pyöräsuunnistaja. Seuratasolla hän edusti OK Jihlavaa.


title: Barbora Chudíková

text: Rusutsun MM-kilpailuissa 2009 Chudíková voitti hopeaa pitkältä matkalta ja pronssia viestistä. Viestissä Helena Randáková aloitti, Simona Karochová hiihtosuunnisti toisen osuuden ja Chudíková viimeisen.


title: Barbora Chudíková

text: Montalegre MM-kilpailuissa 2010 Chudíková voitti viestipronssia. Hän pyöräsuunnisti avausosuuden, Hana La Carbonara toisen ja Martina Tichovská viimeisen.


title: Viiden päivän sota

text: Viiden päivän sota ( tai "5 Days of August") on vuonna 2011 ensi-iltansa saanut yhdysvaltalainen sotaelokuva, jonka on ohjannut Renny Harlin. Elokuva perustuu vuonna 2008 käytyyn Venäjän–Georgian sotaan.Elokuvan kuvaukset alkoivat lokakuussa 2009 noin 15 miljoonan dollarin budjetilla. Ohjaaja Renny Harlin kiisti New York Timesissa, että rahoitusta olisi tullut Georgian hallitukselta. Rahoittajiksi hän mainitsi ”liikemiehet”, joista yksi oli kaivosalalla toimiva Koba Nakopia. Yhtenä tuottajana toimi ministeri Mizra Davitaia, jonka vastuulla ovat ”pakkomuuttokysymykset”.


title: Viiden päivän sota

text: Harlin sai käyttöönsä Georgian viranomaisilta hylätyn sotilastukikohdan sekä pääsyn presidentin palatsiin ja parlamentin portaille. Tuotannon käyttöön annettiin 25 hävittäjälentokonetta, 80 panssarivaunua, 2 500 sotilasta ja helikoptereita.


title: Viiden päivän sota

text: Elokuvan ensi-ilta oli Suomessa tammikuussa 2012, jolloin tuli 16 teatterin valkokankaille. Ensimmäisenä viikonloppuna katsojia oli ollut 770 henkeä.


title: Viiden päivän sota

text:
Elokuvaa on niin Yhdysvalloissa kuin muuallakin epäilty Georgian hallinnon tilaustyöksi ja pyrkimykseksi levittää omaa näkemystään vuoden 2008 tapahtumista.
Ohjaaja Renny Harlin on kertonut saaneensa venäläisiltä viestin, jossa nämä ilmoittivat, ettei elokuvahanke ole heidän mieleensä.


title: Viiden päivän sota

text:
Human Rights Watch -ihmisoikeusjärjestön tutkija Anna Neistat piti Yhdysvaltain ensi-illan aikaan elokuussa 2011 elokuvaa ”erittäin vaarallisena” ottaen huomioon geopoliittisen tilanteen. Hänestä elokuva liioittelee ja käyttää valikoiden eteläosseettien ja venäläisten rikoksia, mutta unohtaa tyystin georgialaisten tekemät ihmisoikeusloukkaukset.
The Economist piti elokuvan koskettavimpana kohtauksena loppua, jossa oikeat elossa selvinneet puhuvat menettämistään läheisistä. Kaiken kaikkiaan lehti arvioi "Viiden päivän sodan" tuntuvan epävarmalta, ”kuin se olisi jonkin komiteamietinnön tulos”.


title: Viiden päivän sota

text: Time Out New Yorkin mukaan ”Fakta on kuitenkin, että Harlin, joka pyrkii aina kohti massiivisia ja hidastettuja toimintakohtauksia, tekee itsestään varsinaisen pölkkypään analysoidessaan politiikkaa.”


title: Viiden päivän sota

text: ABC Australia piti elokuvan ehkä suurimpana ongelmana sen lähes täydellistä Georgia-myönteisyyttä. Asennetta se ei ihmettele, koska elokuva sai maan hallituksen ja asevoimien täyden tuen.


title: Viiden päivän sota

text: The Sydney Morning Herald luokitteli elokuvan jännittäväksi, välillä jopa riipaisevaksi. Elokuva onnistuu lehden mukaan vahvasti dokumentoimaan lyhyen ajan tapahtumat.


title: Viiden päivän sota

text: Village Voice kiitti "Viiden päivän sodan" näyttävän sodan kauhut ja säälimättömän voiman ottaessaan siviilien näkökulman sotilaiden sijaan.


Mikronesian liittovaltion jalkapallomaajoukkue on joukkue, joka edustaa Mikronesian liittovaltiota kansainvälisessä jalkapallossa. Sitä hallinnoi Federated States of Micronesia Football Association. Se kuuluu Oceanian Football Confederationiin, mutta on vain osittainen FIFAn jäsen eikä siis voi osallistua jalkapallon maailmanmestaruuskilpailuihin. Maajoukkue on kuitenkin osallistunut Etelä-Tyynenmeren kisoihin vuonna 2003.


title: Mikronesian liittovaltion jalkapallomaajoukkue

text: Joukkueen kotistadion on Yap Sports Complex, ja sen päävalmentajana toimii englantilainen Paul Watson. Mikronesian korkein Elo-sijoitus on ollut kesäkuussa 2003 saavutettu 213. sija. Matalimmillaan Mikronesia on ollut 220. sijalla joulukuussa 2005.


text: Mikronesia pelasi ensimmäisen kansainvälisen ottelunsa Guamilla kesäkuussa 1999. Tällöin se hävisi Guamille 3–0. Suurinumeroisimman voittonsa se on saavuttanut Palikirillä Pohjois-Mariaaneja vastaan 12. heinäkuuta 1999. Pahimman tappionsa joukkue puolestaan kärsi 30. kesäkuuta 2003 Suvassa Uuden-Kaledonian voitettua sen 18–0.


text: Mikronesia voitti Mikronesian Cupin 1999.


title: 9879 Mammuthus

text: 9879 Mammuthus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1994. Kohde sai nimensä villamammutiksi kutsutun "Mammuthus primigenius"-norsueläimen mukaan. Ennen nimeämistään asteroidi tunnettiin tunnuksella 1994 PZ29. Koska Mammuthuksen absoluuttinen magnitudi (H) on 15,1, sen läpimitta on todennäköisesti kolmen ja kuuden kilometrin välillä.


title: Randy Savage

text: Randall Mario Poffo (15. marraskuuta 1952 Columbus, Ohio – 20. toukokuuta 2011 Tampa, Florida), esiintyjänimeltään "Macho Man" Randy Savage, oli yhdysvaltalainen showpainija ja näyttelijä, joka tunnetaan parhaiten ajoistaan World Wrestling Entertainmentin ja World Championship Wrestlingin kanssa. Hän esiintyi myös vähän aikaa Total Nonstop Action Wrestlingissa.


title: Randy Savage

text: Floridan Sarasotassa asunut Savage teki showpainidebyyttinsä vuonna 1973. 188-senttinen ja 115-kiloinen Savage voitti uransa aikana kymmeniä mestaruuksia, muun muassa seitsemän World Heavyweight Championshipia, kaksi WWE Championshipia, neljä WCW World Heavyweight Championshipia ja yhden USWA Unified World Heavyweight Championshipin. WWE- ja WCW-aikoinaan Savagea valmensi tämän vaimo Miss Elizabeth.


title: Randy Savage

text: Myös esiintyjänimiä Macho King Randy Savage, The Big Geno ja The Spider Friend käyttäneen Savagen tunnusmerkkejä tämän esiintyessä olivat matala ja karhea ääni, värikkäistä aurinkolaseista, huivista, lassosta ja Cowboy-hatusta koostunut asu (myöhemmin mustavalkoiset vaatteet) ja "Ooh yeah!" -nimikkohuudahdus. Lopetusliikkeenään Savage käytti "Savage Elbow Drop"ia ("Diving Elbow Drop").


title: Randy Savage

text: Sisääntulomusiikkeinaan Savage käytti 1980-luvulla Edward Elgarin Land of Hope and Glorya, vuosina 1997-1998 Jimmy Hartin "Rockhouse"a, vuonna 1998 NWo:n Wolfpac Themeä ja vuonna 1999 "What Up, Mach"ia. Eläkkeelle Savage jäi vuonna 2005.


title: Randy Savage

text: Savage kuoli äkillisesti 20. toukokuuta 2011 kello 09.25 paikallista aikaa Tampassa, Floridassa. Hän ajoi autoa vaimonsa kanssa kun hän sai äkkikuolemaan johtaneen sydänkohtauksen, jonka johdosta hän menetti ajoneuvonsa hallinnan ja ajautui vastaantulevien kaistalle ja edelleen pientareelle, jossa auto törmäsi puuhun. Savage ei kuitenkaan saanut törmäyksestä vammoja. Savagella oli jo pitkään ollut laajentunut sydän sekä ateroskleroosi. Tapauksen on vahvistanut hänen veljensä.


title: Mammutti (täsmennyssivu)

text: Mammutti ("Mammuthus") on sukupuuttoon kuollut norsujen suku. Yleisimmin sanalla "mammutti" viitataan villamammuttiin. Muita merkityksiä:


title: Foxy, Foxy

text: Foxy, Foxy on brittiläisen Mott the Hoople -yhtyeen kappale ja single vuodelta 1974. Levyn on julkaissut CBS-levy-yhtiö sarjatunnuksella CBS 2439 ja taustayhtiöt ovat April Music Ltd. ja H. & H. Music. Kappale ei sisälly millekään yhtyeen studioalbumeista, mutta se on muun muassa bonuskappaleena "The Hoople" -albumin vuoden 2006 uusintapainoksella. Kappale nousi brittilistan sijalle 33 kesäkuussa 1974.


title: Foxy, Foxy

text:
Singlen kääntöpuolella on kappale ”Trudi’s Song”, joka on myös yhtyeen vuoden 1974 albumilla "The Hoople". Kappaleen kesto on 4:25. Molemmat kappaleet on tehnyt Ian Hunter.
Singlen ovat tuottaneet yhtyeen jäsenet Hunter, Dale Griffin ja Overend Watts.


title: Music Export Finland

text: Music Export Finland (Music Export Finland Association ry) oli yhdistys, jonka tehtävä oli auttaa suomalaista musiikkialaa kasvattamaan vientitulojaan. Music Export Finlandin toiminta jakautui kolmeen osaan: ulkomainen markkinointiviestintä, kotimainen markkinointiviestintä sekä rahoituksen ja investointien palvelut. Yhdistys sai vuoden 2010 Tasavallan presidentin kansainvälistymispalkinnon, joka myönnettiin helmikuussa 2011.


title: Music Export Finland

text: Music Export Finland ja Suomalaisen musiikin tiedotuskeskus (FIMIC) yhdistettiin vuonna 2012 Music Finland -nimiseksi järjestöksi.


title: Music Export Finland

text: Music Export Finland -vientirenkaan perusti yhdeksän suomalaista musiikkialan yritystä joulukuussa 2002. Vientirenkaan tavoite oli kehittää perustajayritysten markkinointia, jakelua ja myyntiä kansainvälisillä markkinoilla.


title: Music Export Finland

text: Kolmentoista yrityksen vientirenkaaksi laajentunut Music Export Finland rekisteröitiin laajapohjaiseksi, koko musiikkialan kokoavaksi yhdistykseksi vuoden 2005 alusta, ja Music Export Finlandin toiminnan pariin pääsivät mukaan kaikki suomalaiset musiikkialan toimijat.


title: Music Export Finland

text: Yhdistyksen johtajana toimi Paulina Ahokas.


title: Music Export Finland

text: Music Export Finlandin jäsenorganisaatiot olivat:Music Export Finlandin päätavoite oli auttaa suomalaista musiikkialaa kasvattamaan vientitulojaan. Vientiorganisaation palvelutavoitteita olivat:


title: Scott Hall

text: Scott Oliver Hall (s. 20. lokakuuta 1958), on yhdysvaltalainen showpainija. Hall on paininut American Wrestling Associationissa, National Wrestling Alliancessa, World Class Championship Wrestlingissa, World Championship Wrestlingissa, Extreme Championship Wrestlingissa, Juggalo Championship Wrestlingissa, World Wrestling Entertainmentissa ja Total Nonstop Action Wrestlingissa.


title: Scott Hall

text: Hall on voittanut neljä kertaa WWE Intercontinental Championshipin, kaksi kertaa WCW United States Heavyweight Championshipin, kerran WCW Television Championshipin, seitsemän kertaa WCW:n World Tag Team Championshipin (kuusi kertaa Kevin Nashin kanssa ja yhden kerran The Giantin kanssa), ja kerran AWA:n World Tag Team Championshipin (Curt Hennigin kanssa). Hall tunnistetaan yhtenä nWo:n alkuperäisistä jäsenistä Hulk Hoganin ja Kevin Nashin kanssa.


title: Pentti Järventie

text: Pentti Tapio Järventie (27. joulukuuta 1928 Pirkkala – 2. maaliskuuta 2006 Tampere) oli suomalainen näyttelijä. Hän näytteli kolme vuosikymmentä Tampereen Työväen Teatterissa. Näyttämöuransa ohella Järventie esiintyi yli 20 elokuvassa ja televisiosarjassa.


title: Pentti Järventie

text: Järventien vanhemmat olivat paperimestari Frans Edvard Järventie ja Tyyne Aleksandra Hirvo. Hän aloitti uransa harjoittelijana Tampereen Työväen Teatterissa 1952–1955 ja jatkoi näyttelijänä Vaasan Suomalaisessa Teatterissa 1955–1961. Vuodesta 1961 aina eläkkeelle jäämiseensä vuonna 1991 Järventie näytteli TTT:ssa.


title: Pentti Järventie

text: Järventien näyttämötehtäviä olivat muun muassa "Seitsemän veljeksen" Tuomas ja "Tuntemattoman sotilaan" Salo. Hänellä oli myös useita operettirooleja.


title: Scott Steiner

text: Scott Carl Rechsteiner (s. 29. heinäkuuta 1962) on yhdysvaltalainen showpainija, joka tunnetaan paremmin nimellä Scott Steiner. Steiner tunnetaan ehkä parhaiten esiintymisistään World Championship Wrestlingissa osana "Steiner Brothers"-tiimiä veljensä kanssa ja nWo:n jäsenenä. Hän on myös paininut World Wrestling All-Starsissa, World Wrestling Entertainmentissa ja Total Nonstop Action Wrestlingissa, jossa hän työskenteli vuodesta 2006 vuoteen 2010.


title: Scott Steiner

text: Steiner on kolminkertainen maailmanmestari (yksi WCW:n World Heavyweight Championship, yksi WWA World Heavyweight Championship ja yksi WWC Universal Heavyweight Championship), kaksinkertainen WCW United States Heavyweight Champion ja kaksinkertainen WCW Television Champion. Hän on voittanut veljensä Rick Steinerin kanssa useissa yhtiöissä World Tag Team Championshipin.


title: IPSC

text: IPSC -lyhenne voi tarkoittaa:


title: Pohjoismainen tasa-arvotiedon keskus

text:
Pohjoismainen tasa-arvotiedon keskus (NIKK) oli vuonna 1995 perustettu sukupuoli- ja tasa-arvotutkimuksen yhteispohjoismainen osaamis- ja tietokeskus. NIKK:llä ei ollut virallista suomenkielistä nimeä, mutta keskuksen nimestä – "Nordiskt institut för kunskap om kön" – käytettiin suomennosta ”Pohjoismainen tasa-arvotiedon keskus”.
NIKK toimi Oslon yliopiston yhteydessä, ja sitä rahoitti Pohjoismaiden ministerineuvosto (PMN), joka lakkautti sen vuoden 2011 lopussa. Päätös lakkautuksesta tehtiin nopeasti ja ilman virallista perustelua. Syyksi on arveltu Norjassa käyty julkinen keskustelu naistutkimukselle ja feministiselle politiikalle myönnetyn julkisen tuen tarpeellisuudesta.


title: Pohjoismainen tasa-arvotiedon keskus

text: NIKK toimi pohjoismaisen sukupuolitutkimuksen ja tasa-arvopolitiikan välisenä sillanrakentajana. Se toimi aktiivisessa vuorovaikutuksessa Pohjoismaiden tasa-arvoministerien (MR-JÄM) ja tasa-arvoasiain virkamieskomitean (ÄK-JÄM) kanssa. NIKK osallistui pohjoismaisen tasa-arvoyhteistyön ohjelman ”Huomio sukupuoleen - tavoitteena tasa-arvoinen yhteiskunta” (2006–2010) toteuttamiseen.


title: Pohjoismainen tasa-arvotiedon keskus

text: NIKK ideoi, koordinoi ja toteutti hankkeita, joiden tavoitteena oli tarkastella tärkeitä tasa-arvo- ja sukupuolipoliittisia kysymyksiä, ja se pyrki myös takaamaan poliittisten keskustelujen ja aloitteiden laadun. Hankkeet käsittivät muun muassa Pohjoismaiden ministerineuvoston tasa-arvoyhteistyön ohjelmaa tukevia selvityksiä, katsauksia, raportteja ja tutkimushankkeita.


title: Pohjoismainen tasa-arvotiedon keskus

text: NIKK:in kustantama NIKK magasin-lehti ilmestyi kolme kertaa vuodessa, yleisesti 2 numeroa skandinaavisilla kielillä ja 1 englanniksi. NIKK magasin toimi keskustelukanavana sukupuolentutkimuksen, tasa-arvopolitiikan ja tasa-arvotyön kentän välillä käytävälle dialogille.


title: Campos Racing

text: Campos Racing on espanjalainen pikkuformulatalli, joka kilpailee nykyään GP2, GP3, World Touring Car Championship ja Euroformula Open -sarjoissa. Tallin perusti vuonna 1997 entinen Formula 1 -kuljettaja Adrián Campos.


title: Campos Racing

text: Talli on kilpaillut myös World Series by Nissan -sarjassa vuosina 1998–2003. Talli on voittanut myös kolme World Series by Nissan -sarjan mestaruutta vuosina 1998–1999 ja kaksi European F3 Open -sarjan mestaruutta vuosina 2008–2009.


title: Campos Racing

text: Tallissa ovat kilpaileet monet nykyiset ja entiset F1-kuljettajat kuten Fernando Alonso, Marc Gené, Vitali Petrov ja Lucas di Grassi.


title: Campos Racing

text: Talli kilpaili GP2-sarjassa kaudet 2005–2008 voittaen tallien mestaruuden 2008. Kauden jälkeen Adrián Campos myi tallin Alejandro Agagille, joka nimesi tallin Barwa Addaxiksi. Campos yritti osallistua F1-sarjaan kaudella 2010 Campos Meta -nimellä, mutta rahoitusongelmien takia talli ei saanut autojaan valmiiksi. Talli myytiin José Ramón Carabantelle, joka nimesi tallin Hispania Racingiksi.


title: Campos Racing

text: Talli kilpaili F1-sarjassa kaudesta 2010 kauden 2012 loppuun, jolloin se joutui talousvaikeuksien takia lopettamaan toimintansa. Vuonna 2014 talli teki paluun GP2-sarjaan. Talli saavutti paluukaudellaan yhden voiton sijoittuen tallipisteissä seitsemänneksi.


title: Campos Racing

text: Kaudesta 2015 lähtien talli on kilpaillut myös GP3-sarjassa.


title: Campos Racing

text: Sisältää muissa talleissa saavutetut pisteet.


title: Abdisalam Ibrahim

text: Abdisalam Abdulkadir Ibrahim (s. 1. toukokuuta 1991 Mogadishu, Somalia) on norjalais-somalialainen jalkapalloilija, joka pelaa Englannissa Manchester Cityn joukkueessa. Hän on ensimmäinen somalisyntyinen pelaaja Englannin Valioliigassa. Ibrahim pelaa myös Norjan nuorten alle 21-vuotiaiden maajoukkueessa.


title: Abdisalam Ibrahim

text: Ibrahim muutti Norjaan vuonna 1998, jossa aloitti uransa Øyer-Trettenin ja Fjellhamarin joukkueissa.


title: Abdisalam Ibrahim

text: Vuoden 2007 alussa hän pääsi Manchester Cityn nuorten joukkueeseen, jossa hän pelasi FA Youth Cupin ja sen jälkeen FA Cupin pelejä. Helmikuussa 2010 hän teki ensiesiintymisen Englannin Valioliigassa Manchesterin riveissä 0-0 päättyneessä ottelussa Liverpoolia vastaan.


title: Lannehalvaus

text: Lannehalvaus on hevosilla esiintyvä, tavallisesti ruokintavirheiden aiheuttama lihassairaus.


title: Lannehalvaus

text: Lihasten energiavarastot täyttyvät levon aikana glykogeenista. Voimakkaassa rasituksessa glykogeenista alkaa muodostua runsaasti maitohappoa. Lihasten maitohaponsietokyvyn ylittyessä hevonen alkaa kangistua. Usein esiintyy myös voimakasta hikoilua.


title: Lannehalvaus

text: Lannehalvauksen taustalla on yleisimmin liikuntaan nähden liian runsas väkirehuruokinta. Varsinkin lepopäivän jälkeen hevonen tulisi verrytellä rauhallisesti, jottei lihasten maitohappotaso nousisi liian korkeaksi.


title: Lannehalvaus

text: Lannehalvaus vaatii eläinlääkärin hoitoa. Kuumalla ilmalla ensiapuna voidaan valella hevosta kylmällä vedellä, mikä vähentää lihasten turvotusta. Lääkehoitona käytetään E- ja B-vitamiineja, seleeniä ja aineenvaihduntaan vaikuttavia lääkkeitä. Paranemisen aikana hevosta liikutetaan kävelyttämällä ja ruokitaan pääasiassa heinällä. Sokerirehut jätetään pois, ja viljaväkirehuja annetaan vain vähän. Lihakset paranevat yleensä hyvin, mutta vaikea lannehalvaus voi jättää lihaksiin pysyvää arpikudosta.


title: Kultalankaa

text: Kultalankaa on Martin Ilmonin studioalbumi vuodelta 1994.


title: Kultalankaa

text: Albumin on julkaissut levy-yhtiö EMI Finland sarjanumerolla 7243-8 29336 4 (MC). Tuottaja on Matti Nurro. Levy on äänitetty Finnvox- ja Herodes-studiossa tammi-helmikuussa 1994. Äänittäjänä ja miksaajana on ollut Dan Tigerstedt. Masteroinnin on tehnyt  Pauli Saastamoinen Finnvoxissa.


title: Kultalankaa

text: Levykannen valokuvan on ottanut Petri-Artturi Asikainen ja ulkoasun on suunnitellut Eero Heikkinen Neo-Geosta.


title: Kultalankaa

text:
1. Paperikuu – 3:17
2. Kipinä – 4:35
3. Beibi mä korjaan – 3:17
4. Ei kai taas – 4:21
5. Päiväntasaaja – 3:21
6. Kuutamotanssi (Moondance) – 3:51


title: Kultalankaa

text:
1. Sateiset silmät – 3:25
2. Paleltaa Johanna – 4:26
3. Siitä sait – 2:49
4. Viides lause – 3:41
5. Tuulen huuhtomaa – 3:20
6. Lause vaan – 4:10Kallio Horns:


title: Sädeluuontuma

text: Sädeluuontuma on hevosilla esiintyvä etujalkojen krooninen sairaus, jossa sädeluuhun syntyy haurastumia ja muodon muutoksia. Syynä ovat verenkiertohäiriöt, kavion maahan iskeytymisestä johtuvat tärähdykset tai syvän koukistajajänteen aiheuttama puristus. Tyypillistä sädeluuontuma on ratsuhevosille, joilla on ahdaskantaiset tai hevosen kokoon nähden pienet kaviot.


title: Sädeluuontuma

text: Sädeluuontuman oireet alkavat keskimäärin hevosen ollessa 8-vuotias. Tavallisesti oireilu on aluksi ajoittaista, etujalasta toiseen vaihtuvaa lievää ontumista. Sairauden edetessä ontuminen muuttuu voimakkaammaksi ja jatkuvaksi. Sädeluuhun syntyneitä muutoksia ei voida korjata, mutta sairauden etenemistä voidaan hidastaa ja kipuja lievittää. Hoidossa on tärkeää oikeanlainen kengitys, joka vähentää sädeluuhun kohdistuvaa rasitusta. Hyvällä kengityksellä hevonen saattaa pysyä oireettomana jopa vuosia. Alkuvaiheen tulehdusoireita voidaan lääkitä piikittämällä kavioniveleen esimerkiksi kortisonia. Koska sairauden etenemistä ei voida kokonaan pysäyttää eikä syntyneitä vaurioita parantaa, ennen pitkää hyvästäkään jalkojen hoidosta ei ole apua, vaan hevonen joudutaan lopettamaan.


title: William Turner (kasvitieteilijä)

text: William Turner (s. noin 1510 Morpeth, Northumberland – k. noin 7. heinäkuuta 1568 Lontoo) oli englantilainen lääkäri sekä lintu- ja kasvitieteilijä.


title: William Turner (kasvitieteilijä)

text: William Turner syntyi Morpethin pikkukaupungissa, ja hänen isänsä oli todennäköisesti nahkuri. Hänen syntymävuottaan ei tiedetä, ja kuolinpäivästäkin on erilaisia näkemyksiä. Turner opiskeli Cambridgen yliopistossa, jossa hän suoritti opinnäytteet 1529 ja 1533. Turner osallistui Englannin uskonpuhdistukseen, esikuvinaan Hugh Latimer ja Nicholas Ridley, jotka kuningatar Maria I poltatti 1555 roviolla.


title: William Turner (kasvitieteilijä)

text: Turner joutui lähtemään maanpakoon 1535 ja valmistui lääkäriksi Italiassa 1547. Hän seurasi kasvitieteilijä Luca Ghinin (1490–1566) luentoja ja tutustui Padovassa sveitsiläiseen ornitologiin Conrad Gessneriin. Edward VI:n noustua valtaan Englannissa Turner palasi kotimaahansa, missä hän toimi Somersetin herttuan henkilääkärinä ja Wellsin tuomiorovastina. Vuonna 1553, kuningatar Maria I:n noustua valtaan, hän joutui jälleen pakenemaan maasta, jonne palasi kuningattaren kuoltua 1558 ja jossa hän eli loppuelämänsä.


title: William Turner (kasvitieteilijä)

text: Turner oli tuottelias kirjoittaja. Hän julkaisi noin 30 teosta Britannian eläimistöstä ja kasvistosta. Häntä pidetään Britannian kasvitieteen isänä. Ensimmäisen maanpakonsa aikana 1544 hän julkaisi Kölnissä ensimmäisen kokonaan lintutieteelle omistetun kirjan "Avium praecipuarum, quarum apud Plinium et Aristotelem mentio est, brevis et succinta historia". Teoksessa Turner esitteli useita lintulajeja, mutta ei orjallisesti noudattanut Pliniuksen ja Aristoteleen kuvauksia, vaan esitteli ainoastaan ne, jotka oli itse tavannut. Hän myös esitti pyynnön, että lukijat toimittaisivat hänelle harvinaisempia lintuja. Turner julkaisi ystävänsä Gijsbert van Langerackin eli Longoliuksen (1507–1543) teoksen "Dialogus de avibus at earum nominibus graecis, latinis et germanicis" tämän kuoltua.


title: Franc Novak

text: Franc Novak (22. lokakuuta 1856 Mengeš – 1936) oli slovenialainen pikakirjoittaja, joka laati saksalaisesta Gabelsbergerin pikakirjoitusjärjestelmästä sloveeninkielisen version.


title: Franc Novak

text: Novakin järjestelmää kehitti myöhemmin Rudolf Rakuša, ja järjestelmästä tuli 1900-luvun puolivälissä käytännössä Slovenian yhtenäisjärjestelmä.


title: Ocean Racing Technology

text: Ocean Racing Tecnology oli portugalilainen formulatalli, joka kilpaili GP2 ja GP3-sarjoissa. Talli syntyi, kun entinen F1-kuljettaja Tiago Monteiro ja José Guedes ostivat BCN Competicion-tallin.


title: Ocean Racing Technology

text: Talli saavutti voiton heti tulokaskaudellaan, kun Álvaro Parente ajoi voittoon Belgian sprinttikilpailussa. Kaudella 2010 talli saavutti jälleen voiton, kun Fabio Leimer ajoi voittoon Barcelonan sprinttikilpailussa.


title: Ocean Racing Technology

text: Kaudella 2011 tallin ainoat pisteet keräsi Brendon Hartley, joka tuli kesken kauden talliin ja keräsi 4 pistettä. Kaudella 2012 talli keräsi 26 pistettä sijoittuen loppupisteissä 11:ksi.


title: Ocean Racing Technology

text: Vuonna 2012 talli kilpaili myös GP3-sarjassa. Talli saavutti muun muassa yhden palkintosijan Kevin Cecconin voimin. Talli keräsi 56 pistettä sijoittuen loppupisteissä seitsemänneksi.


title: Ocean Racing Technology

text: Vuonna 2013 talli joutui vetäytymään GP2:sta ja GP3:sta taloudellisten ongelmien takia. GP2:ssa tallin korvasi saksalainen Hilmer Motorsport-talli ja GP3:ssa tallin korvasi suomalainen Koiranen Motorsport-talli.


title: Ocean Racing Technology

text: • GP2-finaali 2011 oli GP2-kauden 2011 ulkopuolinen finaali.


title: Voimistelu kesäolympialaisissa 2004

text: Vuoden 2004 olympialaisten voimistelu järjestettiin Olympic Indoor Hallissa (telinevoimistelu ja trampoliini) ja Galatsi Olympic Hallissa (rytminen voimistelu), 14.-29. elokuuta.


title: Sergei Degajev

text: Sergei Petrovitš Degajev (, 1857 Moskova – 1920 Bryn Mawr, Pennsylvania) oli venäläinen narodnikki, josta tuli salaisen poliisin ilmiantaja.


title: Sergei Degajev

text: Sergei Degajev liittyi vallankumoukselliseen liikkeeseen vuonna 1878 opiskellessaan Pietarin Mikaelin tykistöakatemiassa. Syksystä 1880 lähtien hän kuului Narodnaja voljan sotilasjärjestöön. Syksyllä 1882 hänestä tuli Narodnaja voljan toimeenpanevan komitean jäsen. Joulukuussa 1882 tapahtuneen pidätyksen aikana santarmieversti Georgi Sudeikin värväsi Degajevin salaisen poliisin palvelukseen. Hän ilmiantoi useita satoja vallankumouksellisia, mm. kaikki sotilasjärjestön jäsenet. Degajevin ilmiannon perusteella pidätettiin Narodnaja voljan toimeenpanevan komitean viimeinen Venäjällä toiminut jäsen Vera Figner.


title: Sergei Degajev

text: Toukokuussa 1883 Degajev matkusti ulkomaille, missä hän tapasi Narodnaja voljan toimeenpanevan komitean jäseniä ja tunnusti petoksensa. Sovitukseksi teoistaan hän lupasi auttaa Sudeikinin murhassa, joka tapahtui Degajevin asunnossa joulukuussa 1883. Murhan jälkeen hän pakeni ulkomaille. Hän työskenteli sittemmin matematiikan opettajana Yhdysvalloissa nimellä "Alexander Pell".


title: Pedro Mosquera

text: Pedro Mosquera Parada (s. 21. huhtikuuta 1988 A Coruña, Espanja) on espanjalainen jalkapalloilija. Hän on pelipaikaltaan hyökkäävä keskikenttäpelaaja.


title: Pedro Mosquera

text: Mosquera aloitti jalkapalloilun 7–8-vuotiaana ja pelasi koulunsa Santa María del Marin ja Galicia Gaiteiran juniorijoukkueissa ennen siirtymistään Real Madridiin 12-vuotiaana vuonna 2000. Hän pelasi nuoruudessaan myös rullaluistinhockeya.


title: Pedro Mosquera

text: Kaudella 2006–2007 Mosquera nousi Real Madridin reservijoukkueeseen Castillaan, jonka kapteenina hän myöhemmin myös toimi. Ensimmäisen ja ainoan esiintymisensä seuran edustusjoukkueessa hän teki Primera Divisiónin ottelussa Getafea vastaan 25. maaliskuuta 2010.


title: Pedro Mosquera

text: Kaudeksi 2010–2011 Mosquera siirtyi juuri Getafeen, jossa myös useat muut Real Madridin entiset juniorit ovat 2000-luvulla pelanneet. Hän teki seuran kanssa neljävuotisen sopimuksen, jonka kahden ensimmäisen vuoden aikana Real Madridilla on takaisinosto-oikeus.


title: Pedro Mosquera

text: Mosquera on pelannut Espanjan alle 17- ja 19-vuotiaiden maajoukkueissa.


title: Anna Jakimova

text: Anna Vasiljevna Jakimova (, naimisissa ollessaan "Dikovskaja", Диковская, salanimeltään "Baska", Баска; 24. kesäkuuta 1856 Vjatkan läänin Uržumin kihlakunnan Tumjumutšaštšan kylä – 12. kesäkuuta 1942 Novosibirsk) oli venäläinen vallankumouksellinen narodnikki.


title: Anna Jakimova

text: Anna Jakimova syntyi maalaispapin perheeseen. Hän suoritti Vjatkan hiippakuntakoulun ja opettajakurssin. Vuodesta 1873 lähtien hän työskenteli opettajana ja levitti vallankumouksellista propagandaa talonpoikaiston keskuuteen. Jakimova pidätettiin toukokuussa 1875. Hänet vapautettiin ns. 193:n oikeudenkäynnissä vuonna 1878.


title: Anna Jakimova

text: Vuonna 1879 Jakimova kuului ”Vapaus tai kuolema” -nimiseen narodnikkiryhmään ja sen jälkeen Narodnaja voljan toimeenpanevaan komiteaan osallistuen Aleksanteri II:n murhayrityksiin. Hänet pidätettiin huhtikuussa 1881 ja tuomittiin kuolemaan ns. 20:n oikeudenkäynnissä. Tuomio muutettiin elinkautiseksi pakkotyörangaistukseksi, jota hän kärsi Karan ja Akatuin pakkotyövankiloissa.


title: Anna Jakimova

text: Vuonna 1899 Jakimova siirrettiin karkotuspaikkaan, josta hän pakeni vuonna 1904. Hän liittyi sosialistivallankumouksellisiin ja osallistui vuosien 1905–1907 vallankumoustapahtumiin. Vuosina 1907–1917 hän oli karkotettuna Tšitassa.


title: Anna Jakimova

text: Venäjän vallankumouksen jälkeen Jakimova asui Moskovassa, jossa hän osallistui entisten poliittisten rangaistusvankien yhdistyksen toimintaan. Hän on kirjoittanut Aleksanteri II:n murhaa käsittelevän muistelmateoksen "Pokušenije na Aleksandra II", joka ilmestyi vuonna 1927.


title: Marija Ošanina

text: Marija Nikolajevna Ošanina (, tyttönimeltään "Olovennikova", Оловенникова; 1853 – 2. lokakuuta 1898) oli venäläinen vallankumouksellinen narodnikki.


title: Marija Ošanina

text: Marija Ošanina syntyi aatelisperheeseen. Vuodesta 1874 lähtien hän osallistui narodnikkikerhojen toimintaan ja kansan parissa tehtyyn propagandatyöhön. Vuonna 1878 Ošanina liittyi Zemlja i voljaan, jonka hajottua hän kuului Narodnaja voljan toimeenpanevaan komiteaan. Vuonna 1882 Ošanina muutti Pariisiiin, jossa hän toimi Narodnaja voljan edustajana. 1890-luvulla hän oli perustamassa ns. Vanhojen narodnajavoljalaisten ryhmää. Ošanina teki itsemurhan.


title: Kultainen pallo (Tunisia)

text: Kultainen pallo () on tunisialaisen Assarih-lehden vuodesta 2006 lähtien vuosittain jakama palkinto, joka myönnetään parhaaksi valitulle Tunisian pääsarjassa pelaavalle tunisialaiselle jalkapalloilijalle.


title: Ranskan suuren vallankumouksen aikajana

text: Seuraavassa on Ranskan suuren vallankumouksen aikajana. Ranskan vallankumouksen katsotaan alkaneen vuonna 1789 ja päättyneen 1799 tai 1815.Myöhemmin Napoleon kruunataan keisariksi (1804), häviää, Bourbonien kuningasvalta palaa (1815).


title: Fisichella Motor Sport

text: Fisichella Motor Sport (myös Petrol Ofisi FMS International ja FMS International) oli Giancarlo Fisichellan omistama italialainen pikkuformulatalli.


title: Fisichella Motor Sport

text: Talli kilpaili Auto GP -sarjassa vuosina 2005–2009 voittaen kolme mestaruutta vuosina 2005–2006 ja 2009. Kausina 2006–2009 talli kilpaili GP2-sarjassa. Talli toimi yhteistyössä Coloni Motorsportin kanssa. Kaudella 2009 ennen Euroopan GP:tä Coloni ilmoitti ostaneensa tallin itselleen ja jatkoi virallisesti Colonin nimellä kaudesta 2010 eteenpäin.


title: Fisichella Motor Sport

text: Talli syntyi, kun Giancarlo Fisichella yhdisti voimansa Colonin kanssa kauden 2005 jälkeen. Talli oli aiemmin voittanut Italian Formula 3000 -sarjan mestaruuden Luca Filippin voimin. Debyyttikaudellaan Giorgio Pantano ajoi tallille kolme voittoa. Seuraavalla kaudella Adam Carroll ajoi kaksi voittoa. Tallin viimeinen voitto tuli Luiz Razian ajamana kaudella 2009. Talli saavutti yhteensä kuusi voittoa GP2-luokassa.


title: Does It Offend You, Yeah?

text: Does It Offend You, Yeah? (tunnetaan myös nimellä DIOYY) oli englantilainen elektronista rokkia soittava yhtye Readingistä. Yhtyeen perustivat James Rushent ja Dan Coop huhtikuussa 2006. Heidän debyyttialbuminsa "You Have No Idea What You're Getting Yourself Into" julkaistiin keväällä 2008. Toinen studioalbumi nimeltä "Don't Say We Didn't Warn You" julkaistiin maaliskuussa 2011.


title: Yume Nikki

text: Pelaajan tehtävänä on seikkailla fiktiivisen hikikomori-hahmon Madotsukin (窓付き, suom. "ikkuna") unissa. Unimaailman tapahtumia voidaan kuvata aika ajoin varsin absurdeiksi ja jopa pelottaviksi. Tällaisia tapahtumia ovat muun muassa suuren viemärimäisen olennon nielaisemaksi tuleminen ja ruumiittoman, Uboa-nimisen hahmon tapaaminen (joka sitten kuljettaa pelaajan äärettömyyteen, jossa alueen kartta toistuu yhä uudelleen) ja animoitu FMV-kohtaus, jossa esiintyy viisikäsinen tyttö.


title: Yume Nikki

text: Yume Nikki nousi tunnetuksi alun perin japanilaisella 2ch-keskustelupalstalla. Englanninkielisen version julkaisun jälkeen peli alkoi saavuttaa suosiota englantia puhuvien pelaajien kesken. Pelin fanien keskeinen kulttuuri on siitä eteenpäin tasaisesti laajentunut.


title: Yume Nikki

text: Pelaaminen alkaa naispuolisena hikikomorina nimeltään Madotsuki, kotona hänen asunnossaan, ainoassa paikassa jota pelaaja voi tutkia hereillä ollessaan. Asunnossa on parveke, mutta yrittäessään avata oven ulkopuoliseen maailmaan Madotsuki vastaa vain pudistamalla päätään. Hänen ainoat viihdykkeensä ovat televisio, mikä näyttää vain testikuvaa sitä tutkiessa ja Famicom-tyylinen pelikonsoli, jossa on NASU-niminen yksinkertainen peli, jossa pelaaja syö munakoisoja. Huoneessa on myös kirjoituspöytä ja tietokone, jossa pelaaja voi tallentaa pelin.


title: Yume Nikki

text: Kun Madotsuki alkaa nähdä unta, pelaaja näkee samankaltaisen huoneen, jossa Madotsuki nukahti, muutamilla pienillä eroilla. Unimaailmassa pelaaja pääsee poistumaan huoneesta, mikä johtaa alueelle, jossa on 12 ovea. Tämä paikka tunnetaan yleisesti "keskuksena", "ovihuoneena", tai suosituimmin, "neksuksena". Kaikki 12 ovea ovat alusta asti auki, ja jokainen niistä johtaa eri maailmaan, ja usein maailmat itse sisältävät portaaleja tai ovia toisiin paikkoihin. Ympäristö jokaisen oven takana on omalla tavallaan omalaatuisen surrealistinen. Sekä luonnolliset, että epäluonnolliset taustagrafiikat, kuten metsät, vuoristo tai värikäs neonvaloinen labyrintti ja oudoksuttava numeromaailma saavat peliin kummallisen sävyn. Yksi pelin osa on myös tehty muistuttamaan kunnianosoituksena alkuperäistä Mother-pelisarjaa Pelaaja voi yrittää vuorovaikuttaa objektien kanssa, tosin harvat vastaavat. Pelaaja voi herätä unista koska tahansa, saamalla Madotsukin nipistämään hänen poskeaan ja heräämään. Se takaa, että pelaajalla on milloin tahansa tie ulos unimaailmasta.


title: Yume Nikki

text: Vaikka "Yume Nikki" on tehty videoroolipelin muotoon, sen pelaamistavassa on enemmän samaa seikkailupelien kanssa. Jotkin alueet eivät ole tavoitettavissa ennen kuin hahmolla on käytössään tietty efekti ("Effects"), ja efektien käyttäminen NPC-hahmojen lähettyvillä saattaa saada ne tekemään jotakin erilaista tai muuttumaan joksikin muuksi. Kuitenkin, efekteistä huolimatta, Madotsuki ei yleensä voi kommunikoida NPC-hahmojen kanssa. Suurimalla osalla niistä ei ole kykyä puhua ja ne, joilla on, eivät tarjoa mitään hyödyllistä kun heille puhutaan. Samanaikaisesti, pelissä on samankaltaisuutta perinteisten RPG-pelienkin kanssa. Hahmo itsessään on äänetön ja hyväntahtoinen eikä näkyvästi reagoi mihinkään pelin tapahtumiin, joten hahmon käytös on täysin pelaajan päätettävissä, kuten se, haluaako paeta heti vai pysyä paikallaan ja nähdä mitä seuraavaksi tapahtuu, ja niin edelleen. Hän voi myös nousta tasollaan ja ansaita iskupisteitä keräämällä efektejä, mutta tämä on vain jäänne RPG Makerin mekaniikasta eikä sillä ole vaikutusta pelin kulkuun.


title: Yume Nikki

text: Unessa ei ole tiettyä tapaa kuolla, vaikkakin NPC-hahmoina esiintyviä vihollisia on pelissä. Ne lähettävät pelaajan pakenemattomissa oleviin alueisiin. Suurimmalla osalla hahmoja ei ole haittavaikutuksia pelaajaan, vaikkakin suurimman osan niistä voi tappaa veitsiefektillä ("Knife").


title: Yume Nikki

text: Monissa paikoissa ei ole merkitystä pelin lopun saavuttamisen kannalta, mutta ne vaikuttavat olevan viittauksina tai vihjeinä joistakin Madotsukin ajatuksista ja muistoista. Pelissä on useita erittäin laajoja, avoimia karttoja, joissa voi edetä vain etsimällä maamerkkejä tai harhailemalla päämäärättömänä. Lähes kaikki NPC-hahmot voi tappaa veitsellä (suurin osa jopa perääntyy Madotsukin kantaessa sitä), mutta tavallisesti tämä ei johda muuhun kuin vaimeaan kirkaisuun hahmon himmetessä pois. Silloin tällöin NPC:n tappaminen johtaa uuden alueen avautumiseen.


title: Yume Nikki

text: Vaikka pelissä ei ole varsinaisia "vihollisia", joita vastaan Madotsuki voisi taistella, joillain alueilla on pyöriväsilmäisiä tyttöjä, joilla näyttää olevan nokka suun paikalla (kutsutaan usein "Toriningen":ksi, suom. lintuihminen) jotka jahtaavat Madotsukia ja, saadessaan hänet kiinni, lähettävät hänet pakenemattomalle alueelle, pakottaen pelaajan heräämään ja palaamaan oikeaan maailmaan. Niitä vastaan ei voi hyökätä veitsellä, mutta Kolmiohuivi-("Triangle Kerchief") ja Liikennevaloefektit ("Stoplight") voivat auttaa niiden välttämisessä. Joskus vastaan voi tulla rauhallinenkin Toriningen, mikä ei lähde jahtaamaan perään eikä kuljeta Madotsukia ellei hän yritä tappaa sitä veitsellä.


title: Yume Nikki

text: "Yume Nikkin" juonen ja tarinan idea on pelaajan eteneminen päähahmon unissa ja saavuttaa 24 esinettä, joita kutsutaan Efekteiksi. Nämä "efektit" usein muuttavat jotakin päähahmossa, hänen hiustensa pituuden ja värin muuttumisesta veitsen tai sateenvarjon kantamiseen. Kun pelaajalla on kaikki 24 efektiä ja hän pudottaa ne Nexus-huoneeseen, seuraa pelin loppu.


title: Harald Hjärne

text: Harald Gabriel Hjärne (2. toukokuuta 1848 Klastorp, Skövde, Skaraborgin lääni – 6. tammikuuta 1922), oli ruotsalainen historioitsija ja poliitikko.


title: Harald Hjärne

text: Harald Hjärnen vanhemmat olivat postimestari Harald Hjärne ja Margareta Richer. Hän oli naimisissa Eva Maria Rezeliuksen kanssa. Heidän lapsensa oli professori Erland Hjärne.


title: Harald Hjärne

text: Hjärne aloitti vuonna 1865 opiskelut Uppsalan yliopistossa, josta hän valmistui filosofian kandidaattiksi 1871. Vuonna 1872 hänestä tuli filosofian tohtori ja samana vuonna historian dosentti. Seuraavan kymmenen vuoden ajan Hjärne matkusteli ulkomailla, kuten Tanskassa, Venäjällä, Saksassa, Itävallassa ja Italiassa. Syyskuusta 1882 tammikuuhun 1885 Hjärne oli historian ylimääräinen professori Uppsalan yliopistossa, ja vuonna 1889 hänet valittiin Hammarstrandin seuraajaksi historian professoriksi. Hän laati Ruotsin historialliset seminaarit.


title: Harald Hjärne

text: Hjärne oli jäsen monessa järjestössä, näistä esimerkkeinä Vitterhets-, historie- och antikvitetsakademien, Kungliga Vetenskaps- och Vitterhetssamhället i Göteborg ja Vetenskapsakademien. Hän oli myös monen ulkomaalaisen akatemian jäsen. Vuonna 1903 hän seurasi Carl Snoilskya jäsenenä Ruotsin akatemiassa.


title: Harald Hjärne

text: Poliittisessa keskustelussa Hjärne piti merkittäviä puheita ja kirjoitti paljon poliittisista aiheista, kuten äänioikeudesta, puolustusasiasta ja unionikysymyksestä Ruotsin ja Norjan välillä. Hän oli toisen kamarin jäsen vuosina 1902–1908. Ruotsin nationalismikeskustelussa Hjärne edusti tukholmalaisperäistä, anglofiiliä liberaalia nationalismia, eikä Rudolf Kjellénin tapaista göteborgilaista germaanilaista konservatiivia nationalismia.


title: Harald Hjärne

text: Harald Hjärne on haudattu Uppsalan vanhalle hautausmaalle.


title: Herman Schück

text: Herman Erik Schück (5. huhtikuuta 1925 Tukholma) on ruotsalainen historioitsija. Hänen isänsä on Adolf Schück.


title: Herman Schück

text:
Schück opiskeli historiaa Tukholman korkeakoulussa ja valmistui filosofian tohtoriksi 1959 ("Ecclesia Lincopensis. Studier om Linköpingskyrkan under medeltiden och Gustav Vasa"). Vuosina 1978–90 hän toimi historian professorina Tukholman yliopistossa.
Schück on tutkinut erityisesti valtion kasvua keskiajalla ja kirkon roolia tässä. Professorina hän johti projektia, jossa tutkittiin Tukholman historiaa ("Stockholm blir huvudstad"). Työhön otti osaa muun muassa Lars Ericson Wolke.


title: Humphrey-karhu

text: Humphrey-karhu () oli Disneyn lyhyissä piirrosanimaatioissa 1950-luvulla esiintynyt hahmo. Hahmo nähtiin seitsemässä eri tarinassa. Humphrey esiintyi ensimmäisen kerran vuonna 1950 Hessu-lyhytfilmissä "Hold that Pose". Vuonna 1953 Humphery esiintyi Aku Ankan kanssa filmissä "Rugged Bear", jossa hän meni metsästäjiä pakoon piiloutumalla Akun mökkiin. Vuodesta 1954 alkaen Humphreyn vastapelurina nähtiin viidessä lyhytelokuvassa metsänvartija Woodlore -niminen hahmo, sekä välillä myös Aku Ankka. 1980-luvulla tehdyssä televisiosarjassa "Tikun ja Takun pelastuspartio" Humphrey oli mukana jaksossa ”Bearing up Baby”, jossa hän oli pääosassa.


title: Humphrey-karhu

text: Humphrey tekee usein asioita, josta hän jää kiinni. Sen jälkeen Woodlore nuhtelee Humphreytä. Humphrey ei ole kovin suuressa suosiossa muiden karhujen kesken ja tämä tuottaa vaikeuksia käyttäymiseen. Humphrey on joutunut kerämään ainakin roskia ja papereita. Humphrey on myös yrittänyt varastaa Aku Ankalta hunajaa.


title: The Last Guy

text: The Last Guy on Sony Computer Entertainmentin kehittämä ja julkaisema toiminta-/sokkelopeli. Peli on julkaistu vuonna PlayStation 3 -konsolille. Peli on ladattavissa vain PlayStation Storen kautta.


title: The Last Guy

text: The Last Guyn pelialue on ylhäältäpäin kuvattu kaupunki, joka on hirviöiden aluetta. The Last Guy -henkilön tehtävänä on etsiä ja ohjata siviilit pois vaarasta aikarajan sisällä. Jokaisella kartalla on VIP-henkilöitä, joita pelastamalla saa avattua lisäkenttiä.


title: The Last Guy

text: Pelin kartat ovat kopioita Pohjois-Amerikan, Euroopan ja Aasian kaupungeista.